
꧋ꦏꦭꦤ꧀ꦠꦶꦥ꧀ꦥꦤ꧀ꦤꦶꦁꦭꦫꦺꦱꦥꦶꦃꦲꦤ꧀꧈
a. ꧋ꦏꦸꦭꦒꦸꦩꦸꦤ꧀ꦝꦠꦼꦁꦥꦸꦤ꧀ꦛꦺꦴꦭꦺ꧈​ ꦤꦩꦸꦁꦥꦶꦤ꧀ꦠꦼꦂꦫꦶꦥꦸꦤ꧀​

ꦫꦺꦠꦼꦏꦭꦤ꧀ꦠꦶꦥꦶꦥꦸꦤ꧀ꦏꦢꦺꦴꦱ꧀ꦩꦏꦠꦼꦤ꧀꧈ 

ꦱꦸꦱ꧀ꦠꦏꦭꦶꦁꦏꦶꦏꦥꦿꦠꦺꦭꦏ꧀ꦲꦏꦼꦤ꧀ꦲꦶꦁꦤꦤ꧀ꦝꦥ꧀ꦥꦸꦤꦶꦏ꧇
733 ꧉ ꦭꦭꦏꦺꦴꦤ꧀ꦤꦺꦧꦺꦴꦕꦃꦏꦩ꧀ꦥꦸ
. . . f 0.52
406 ꧉ ꦢꦺꦴꦔꦺꦁꦩꦤ꧀ꦢꦸꦩ꧀ꦲꦶꦮꦏ꧀
f 0.95
710 ꧉ꦒ꧀ꦫꦺꦴꦩ꧀ꦥꦺꦴꦁꦭꦸꦮꦸ .
„ 0.30
397
꧋ꦏꦭꦤ꧀ꦠꦶꦥ꧀ꦥꦤ꧀ꦤꦶꦁꦭꦫꦺꦱꦥꦶꦃꦲꦤ꧀꧈


꧋ꦎꦁ​ꦏ​ 6 ꧗꧇​ ꦫꦸꦮꦃ꧈​ ​ꦠꦲꦸꦤ꧀ꦮꦮꦸ​꧇ ꧑ ꧘꧕꧗꧇​꧈​ 10 ꦥꦺꦧꦿꦸꦮꦫꦶ 1927꧈​ ꦠꦲꦸꦤ꧀ II.
꧋ꦏꦗꦮꦺꦤ꧀꧈
ꦏꦮꦼꦢꦭ꧀ꦭꦏꦼꦤ꧀ꦱꦧꦼꦤ꧀ꦢꦶꦤ꧀ꦠꦼꦤ꧀ꦏꦼꦩꦶꦱ꧀
꧋ꦉꦒꦶꦤꦶꦁꦱꦼꦫꦠ꧀ꦏꦧꦂꦥꦸꦤꦶꦏꦲꦶꦁꦢꦊꦩ꧀꧇
ꦠꦶꦒꦁꦮꦸꦭꦤ꧀ . . . . . . . . . f. 150
 ꦧꦪꦂꦫꦤ꧀ꦤꦶꦥꦸꦤ꧀ꦏꦱꦸꦮꦸꦤ꧀ꦫꦸꦩꦶꦪꦶꦤ꧀
ꦧꦺꦴꦠꦼꦤ꧀ꦏꦺꦔꦶꦁꦭꦁꦒꦤ꧀ꦤꦤ꧀ꦏꦶꦫꦁꦱꦏꦶꦁ 3 ꦮꦸꦭꦤ꧀꧈
 ꧋ꦗꦸꦫꦸꦔꦫꦁ​ ― ꦄꦢ꧀ꦩꦶꦤꦶꦱ꧀ꦠꦿꦱꦶ  
​ꦧꦭꦺꦥꦸꦱ꧀ꦠꦏ꧈
​ꦲꦶꦁꦱꦮꦶꦁꦏꦶ.ꦔꦶꦁꦏꦤ꧀ꦠꦺꦴꦂꦥꦭꦶꦱ꧀꧈
​ꦠꦶꦭ꧀ꦥꦸꦤ꧀ꦤꦺꦴꦩꦼꦂ 2791 ― ꦮꦺꦭ꧀ꦠꦼꦥꦿꦺꦝꦼꦤ꧀꧈
꧋ꦄꦕꦶꦃ꧉
꧋ꦔꦶꦁꦒꦶꦭ꧀ꦥꦸꦤꦶꦏꦒꦩ꧀ꦧꦂꦫꦶꦥꦸꦤ꧀ꦱꦠꦸꦁꦒꦶꦭꦶꦁꦥꦼꦏꦼꦤ꧀ꦲꦶꦁꦔꦕꦶꦃ꧉


꧋ꦥꦢꦸꦏꦠꦸꦮꦤ꧀ Prof. Dr. C. SNOUCK HURGRONJE꧉
꧋ꦥꦫꦩꦲꦺꦴꦱ꧀ꦠꦩ꧀ꦠꦸꦤꦶꦥꦸꦤ꧀ꦱꦩꦶꦧꦺꦴꦠꦼꦤ꧀ꦏꦏꦶꦭꦥ꧀ꦥ
ꦤ꧀ ꦱꦶꦤ꧀ꦠꦼꦤ꧀ꦥꦢꦸꦏꦠꦸꦮꦤ꧀ Prof. Dr. C. Snouck
 Hurgronje ꦥꦸꦤꦶꦏ꧈ ​ꦲꦶꦁꦒꦶꦃꦥꦸꦤꦶꦏꦱꦠꦸꦁꦒꦶꦭ꧀ꦭꦶꦁꦥꦸꦗꦺꦴꦁ
 ꦒꦲꦒꦼꦁꦲꦶꦁꦤꦒꦫꦶꦮꦭꦤ꧀ꦢꦶ꧈ ​ꦲꦶꦁꦏꦁꦩꦶꦱꦸꦮꦸꦂꦲꦱ꧀ꦩꦤꦶ
ꦥꦸꦤ꧀ꦲꦶꦁꦱꦲꦶꦤ꧀ꦢꦼꦁꦔꦶꦁꦧꦮꦤ꧉
ꦱꦱꦩ꧀ꦥꦸꦤ꧀ꦤꦶꦥꦸꦤ꧀ꦱꦮꦠꦮꦶ
ꦱ꧀ꦠꦲꦸꦤ꧀ꦔꦱ꧀ꦠꦄꦢ꧀ꦥꦶꦱꦸꦂ Inl.
Zaken ꦲꦶꦁꦠꦤꦃꦲꦶꦤ꧀ꦢꦶꦪ
ꦔꦿꦶꦏꦶ꧈ꦮꦱꦤꦤꦶꦥꦸꦤ꧀ꦭꦗꦼꦁꦏ
ꦠꦼꦠꦼꦥꦏꦼꦤ꧀ꦢꦢꦺꦴꦱ꧀ꦒꦸꦫꦸ
ꦲꦒꦼꦁꦲꦶꦁꦥꦩꦸꦭꦁꦔꦤ꧀ꦫꦸꦲꦸꦂꦲꦶꦁ
ꦭꦺꦆꦝꦼꦤ꧀꧉ꦱꦩꦁꦏꦺ
ꦱꦩ꧀ꦥꦸꦤ꧀ꦏꦊꦉꦱ꧀ꦪꦸꦱ꧀ꦮ 70 ꦠ
ꦲꦸꦤ꧀꧈ꦱꦲꦭꦗꦼꦁꦱꦺꦭꦺꦃ
ꦥꦏꦂꦪꦤ꧀꧉ꦲꦶꦁꦱꦫꦺꦃ
ꦤꦶꦁꦥꦢꦸꦏꦠꦸꦮꦤ꧀ Prof. 
Dr. C. Snouck Hurgronje
ꦮꦲꦸ꧈ꦏꦛꦃꦱꦔꦼꦠ꧀ꦭꦭ
ꦧꦼꦠ꧀ꦠꦤ꧀ꦤꦶꦥꦸꦤ꧀ꦠꦸꦩꦿꦥ꧀ꦧꦺꦴꦁꦱꦲꦶ
ꦤ꧀ꦢꦶꦪꦔꦿꦶꦏꦶ꧈ꦱꦪꦩꦭꦶꦃ
ꦠꦸꦩꦿꦥ꧀ꦒꦺꦴꦭꦺꦴꦁꦔꦤ꧀ꦆ
ꦱ꧀ꦭꦩ꧀꧈ꦲꦩꦶꦭꦱꦩ꧀ꦥꦸꦤ꧀ꦢ
ꦢꦺꦴꦱ꧀ꦮꦗꦶꦧꦶꦥꦸꦤ꧀ꦠꦸꦮꦶꦤ꧀ꦥꦤ꧀ꦠꦼꦱ꧀ꦱꦔꦼꦠ꧀ꦏꦗꦮꦺꦤ꧀
ꦲꦔꦤ꧀ꦝꦂꦫꦏꦼꦤ꧀ꦱꦮꦠꦮꦶꦱ꧀ꦩꦼꦁꦒꦃꦭꦭꦩ꧀ꦥꦲꦤ꧀ꦤꦶꦥꦸ
ꦤ꧀ꦱꦁꦩꦶꦤꦸꦭꦾꦮꦲꦸ꧉
꧋ꦱꦪꦼꦏ꧀ꦠꦺꦴꦱꦶꦱ꧀ꦱꦶꦥꦸꦤ꧀ꦲꦔꦺꦭ꧀ꦱꦔꦼꦠ꧀ꦲꦔꦤ꧀ꦝꦂꦫ
ꦏꦼꦤ꧀ꦭꦭꦩꦃꦲꦤ꧀ꦤꦶꦥꦸꦤ꧀ꦥꦢꦸꦏꦠꦸꦮꦤ꧀ Prof. Dr. C. 
Snouck Hurgronje ꦲꦶꦁꦏꦁꦠꦤ꧀ꦥꦲꦚꦫꦶꦪꦺꦴꦱ꧀ꦱ
ꦏꦼꦤ꧀ꦥꦢꦩꦼꦭ꧀ꦭꦤ꧀ꦤꦶꦥꦸꦤ꧀꧉ꦲꦶꦁꦔꦿꦶꦏꦶꦏꦺꦔꦶꦁꦏꦕꦫꦶ
​ꦪꦺꦴꦱꦏꦼꦤ꧀꧈ꦧꦶꦭꦶꦃꦥꦢꦩꦼꦭ꧀ꦭꦤ꧀ꦲꦶꦁꦒꦶꦃꦭꦭꦩ꧀ꦥꦃ
ꦲꦤꦶꦥꦸꦤ꧀ ꦭꦭꦩ꧀ꦥꦃꦲꦤ꧀ꦲꦶꦁꦒꦶꦃꦥꦢꦩꦼꦭ꧀ꦭꦤ꧀ꦤꦶꦥꦸ
ꦤ꧀꧉ꦩꦶꦭꦲꦶꦁꦒꦶꦃꦲꦮꦶꦱ꧀ꦠꦶꦪꦁꦥꦶꦤ꧀ꦠꦼꦂꦠꦸꦂꦮꦼꦏꦼꦭ꧀ꦲꦶꦁꦢꦩꦼ
ꦭ꧀ꦏꦢꦺꦴꦱ꧀ꦢꦺꦤꦺꦥꦢꦸꦏꦠꦸꦮꦤ꧀ Prof. Dr. Snouck
ꦥꦸꦤꦶꦏ꧉
꧋ꦩꦼꦁꦒꦃꦠꦼꦧꦤꦶꦁꦥꦢꦩꦼꦭ꧀ꦭ
ꦤ꧀ꦲꦶꦁꦏꦁꦢꦶꦥꦸꦤ꧀ꦱꦫꦶꦫꦤ꧀ꦤꦶꦏ
ꦤ꧀ꦛꦶꦭꦸꦩꦶꦤ꧀ꦠꦸꦤꦶꦁꦥꦁꦒꦒꦱ꧀ꦲꦶꦁ
ꦱꦊꦧꦼꦠ꧀ꦠꦶꦁꦱꦤꦸꦧꦫꦶꦤꦶꦥꦸ
ꦤ꧀ꦠꦸꦮꦤ꧀ Prof. Dr. Snouck
ꦥꦸꦤꦶꦏꦱꦪꦼꦏ꧀ꦠꦺꦴꦱ꧀ꦧꦺꦴꦠꦼ
ꦤ꧀ꦤꦩꦲꦭꦶꦠ꧀꧉ꦠꦸꦩꦿꦥ꧀ꦥ
ꦔꦸꦢꦶꦤꦶꦥꦸꦤ꧀ꦱꦮꦂꦤꦶꦤꦶꦁꦏ
ꦮꦿꦸꦃꦮꦺꦠꦤ꧀ꦤꦤ꧀ꦲꦶꦁꦏꦁꦱ
ꦪꦢꦔꦸꦱꦪꦏꦼꦕꦏꦸꦥ꧀ꦠꦸꦮꦶ
ꦤ꧀ꦲꦚꦼꦏꦥ꧀ꦥꦶ꧈ꦮꦺꦴꦤ꧀ꦠꦼ
ꦤ꧀ꦱꦥꦺꦫꦁꦔꦤ꧀ꦲꦶꦁꦏꦁꦥꦿꦱ
ꦱꦠ꧀ꦢꦶꦥꦸꦤ꧀ꦊꦩ꧀ꦥꦫꦏ꧀ꦲꦏꦼ
ꦤ꧀꧈ꦲꦶꦁꦒꦶꦃꦥꦸꦤꦶꦏꦲꦶꦁꦧ
ꦧ꧀ꦏꦮꦿꦸꦃꦲꦶꦁꦏꦁꦒꦒꦪꦸꦠ꧀ꦠꦤ꧀ꦏ
ꦭꦶꦲꦤ꧀ꦲꦒꦩꦶꦆꦱ꧀ꦭꦩ꧀
꧈ꦤꦔꦶꦁꦩꦼꦁꦒꦃꦲꦶꦁꦥꦥꦛꦺꦴꦏ꧀ꦏ
ꦤ꧀ꦲꦶꦁꦏꦁꦥꦽꦭꦸꦥꦽꦭꦸꦠꦸꦩꦿꦥ꧀ꦒꦼꦱꦁꦔꦶꦥꦸꦤ꧀ꦠꦼꦠꦶꦪꦁꦲꦶꦁꦏꦁꦱꦩꦶ
ꦔꦿꦱꦸꦏ꧀ꦝꦠꦼꦁꦲꦒꦩꦶꦮꦲꦸ꧈ꦥꦸꦤꦶꦏꦲꦶꦁꦏꦁꦏꦭꦸꦢꦶꦏ
ꦤ꧀ꦝꦶꦠꦸꦩꦼꦩꦼꦤ꧀ꦢꦺꦤꦶꦁꦥꦢꦸꦏꦠꦸꦮꦤ꧀ Snouck꧉ꦲꦶꦁꦏ
ꦩꦏꦠꦼꦤ꧀ꦮꦲꦸꦤꦩꦢꦺꦢꦺꦥꦢꦩꦼꦭ꧀ꦭꦤ꧀ꦲꦶꦁꦏꦁꦒꦩ꧀ꦥꦶ
ꦭ꧀꧈ꦲꦩꦂꦒꦶꦱꦒꦼꦢ꧀ꦢꦶꦥꦸꦤ꧀ꦏꦊꦏ꧀ꦱꦤꦤ꧀ꦱꦢꦪꦏꦼꦢꦃ
ꦏꦤ꧀ꦛꦶꦠꦶꦤ꧀ꦢꦏ꧀ꦠꦸꦩꦼꦩꦼꦤ꧀꧈ꦲꦶꦁꦏꦁꦏꦥꦶꦱꦤ꧀ꦏꦼꦢꦃꦱꦒꦼꦢ꧀ꦝꦠꦼꦁ
ꦧꦱꦄꦫꦧ꧀ꦲꦶꦁꦏꦁꦱꦪꦼꦏ꧀ꦠꦺꦴꦱ꧀꧈ꦥꦔꦽꦠꦺꦴꦱ꧀ꦱꦶ
82

ꦝꦠꦼꦁꦱꦼꦱꦼꦫꦠꦤ꧀ꦄꦫꦧ꧀ꦏꦺꦢꦃꦲꦶꦁꦏꦁꦩꦚ꧀ꦗꦶꦁ꧈​ꦕꦼꦏꦏꦶꦥꦸꦤ꧀ꦏꦼꦢꦃꦱꦒꦼꦢ꧀ꦩꦲꦺꦴꦱ꧀ꦱꦲꦩꦔꦽꦠꦺꦴꦱ꧀ꦱꦲꦺꦱ꧀ꦠꦸꦝꦠꦼꦁꦱꦢꦪꦱꦼꦫꦠ꧀​ꦱꦼꦫꦠ꧀ꦲꦶꦁꦏꦁꦢꦢꦺꦴꦱ꧀ꦮꦼꦮꦲꦺꦴꦱꦤꦶꦥꦸꦤ꧀ꦧꦁꦱꦄꦫꦧ꧀꧉​ꦏꦗꦮꦶꦥꦸꦤꦶꦏꦥꦔꦽꦠꦺꦴꦱꦶꦥꦸꦤ꧀ꦝꦠꦼꦁꦲꦒꦩꦶꦆꦱ꧀ꦭꦩ꧀ꦲꦸꦒꦶꦏꦺꦢꦃꦱꦩ꧀ꦥꦸꦂꦤ꧈​ꦲꦤꦔꦶꦁꦠꦸꦩꦿꦥ꧀ꦱꦠꦸꦁꦒꦶꦭꦶꦁꦧꦁꦱꦮꦭꦤ꧀ꦢꦶꦲꦶꦁꦏꦁꦲꦚꦶꦤꦻꦴꦲꦒꦩꦶꦆꦱ꧀ꦭꦩ꧀꧈​ꦲꦶꦁꦏꦁꦥꦽꦭꦸꦥꦶꦪꦩ꧀ꦧꦏ꧀ꦏꦼꦢꦃꦲꦩꦶꦒꦠꦺꦴꦱꦏꦼꦤ꧀꧈​ꦏꦢꦺꦴꦱ꧀ꦥꦸꦤ꧀ꦢꦶꦕꦫ​ꦕꦫꦤꦶꦥꦸꦤ꧀ꦠꦼꦠꦶꦪꦁꦲꦶꦁꦏꦁꦱꦩꦶꦔꦿꦱꦸꦏ꧀ꦲꦒꦩꦶꦆꦱ꧀ꦭꦩ꧀ꦲꦶꦁꦆꦤ꧀ꦢꦶꦪꦤꦺꦢꦼꦂꦭꦤ꧀ꦔꦿꦶꦏꦶ꧈​ꦠꦸꦮꦶꦤ꧀ꦏꦢꦺꦴꦱ꧀ꦥꦸꦤ꧀ꦢꦶꦲꦁꦒꦺꦤꦺꦤꦶꦤ꧀ꦢꦏꦏꦼꦤ꧀ꦲꦒꦩꦶꦤꦶꦥꦸꦤ꧀꧉​ꦩꦸꦫꦶꦃꦱꦒꦼꦢꦶꦥꦸꦤ꧀ꦱꦸꦩꦼꦉꦥ꧀ꦲꦶꦁꦧꦧ꧀ꦩꦏꦠꦼꦤ꧀ꦥꦸꦤꦶꦏꦏꦼꦢꦃꦚꦺꦴꦥ꧀ꦭꦺꦴꦏ꧀ꦝꦠꦼꦁꦧꦱꦤꦶꦥꦸꦤ꧀ꦠꦼꦠꦶꦪꦁꦆꦤ꧀ꦢꦶꦪꦮꦻꦴ꧉​
꧋ꦱꦪꦶꦢ꧀ꦄꦧ꧀ꦢꦸꦭ꧀ꦭꦃꦱꦮꦮꦶ꧈​ꦱꦺꦴꦧꦠꦶꦥꦸꦤ꧀꧉​ꦥꦢꦸꦏꦠꦸꦮꦤ꧀ Prof. Dr. Snouck Hurgronje.
꧋ꦱꦢꦪꦏꦮꦿꦸꦃꦲꦶꦁꦏꦁꦱꦩ꧀ꦥꦸꦤ꧀ꦏꦥꦿꦠꦺꦭꦏꦏꦼꦤ꧀ꦲꦶꦁꦔꦶꦁꦒꦶꦭ꧀ꦥꦸꦤꦶꦏ꧈​ꦥꦢꦸꦏꦠꦸꦮꦤ꧀ꦱ꧀ꦤꦺꦴꦲꦸꦕ꧀ꦏ꧀ꦲꦶꦁꦱꦊꦧꦼꦠꦶꦥꦸꦤ꧀ꦮꦠꦮꦶꦱ꧀ꦩꦁꦱꦏꦺꦩꦮꦺꦴꦤ꧀ꦱꦩ꧀ꦥꦸꦤ꧀ꦱꦒꦼꦢ꧀ꦲꦚꦼꦏꦥꦶ꧉​ꦠꦤ꧀ꦝꦪꦼꦏ꧀ꦠꦶꦤꦶꦥꦸꦤ꧀꧈​ꦢꦺꦤꦺꦏꦭ 


ꦪꦸꦱ꧀ 25 ꦠꦻꦴꦤ꧀꧈​ꦥꦢꦸꦏꦠꦸꦮꦤ꧀ Snouck ꦱꦩ꧀ꦥꦸꦤ꧀ꦲꦁꦱꦭ꧀ꦱꦱꦼꦧꦸꦠꦤ꧀ꦝꦺꦴꦏ꧀ꦠꦺꦴꦂ꧈​ꦗꦭꦫꦤ꧀ꦱꦏꦶꦁꦲꦁꦒꦺꦤꦶꦥꦸꦤ꧀ꦔꦁꦒꦶꦠ꧀ꦱꦼꦫꦠ꧀ꦲꦶꦁꦏꦁꦩꦶꦤꦁꦏꦥꦤ꧀ꦢꦢꦂ꧈​ꦲꦕꦶꦫꦶ:ꦥꦥꦶꦱ꧀ꦠꦤ꧀ꦲꦶꦁꦩꦼꦏꦃ꧉​ꦆꦁꦲꦁꦒꦶꦠꦤꦶꦥꦸꦤ꧀ꦮꦻꦴ꧈​ꦥꦚ꧀ꦗꦼꦤꦼꦔꦤꦶꦥꦸꦤ꧀ꦱꦒꦼꦢ꧀ꦲꦚ꧀ꦗꦁꦏꦏꦤ꧀ꦛꦶꦕꦼꦛ꧈​ꦥꦸꦤꦥꦲꦶꦁꦠꦼꦩ꧀ꦧꦺꦥꦢꦩꦼꦭꦤ꧀ꦲꦶꦁꦏꦁꦕꦭꦺꦴꦤ꧀ꦧꦝꦺꦏꦠꦶꦤ꧀ꦢꦏꦏꦼꦤ꧀꧈​ꦗꦼꦂꦲꦁꦒꦶꦠꦤꦶꦥꦸꦤ꧀ꦥꦸꦤꦶꦏꦮꦮꦱꦤ꧀ꦧꦧꦢ꧀​ꦧꦧꦢꦶꦥꦸꦤ꧀ꦲꦗ꧀꧈​ꦲꦶꦁꦒꦶꦃꦥꦸꦤꦶꦏꦱꦠꦸꦁꦒꦶꦭꦶꦁꦫꦸꦏꦸꦤ꧀ꦆꦱ꧀ꦭꦩ꧀꧇꧕꧇​ꦥꦿꦏꦮꦶꦱ꧀꧉
꧋ꦱꦪꦼꦏ꧀ꦠꦺꦴꦱꦶꦥꦸꦤ꧀ꦱꦩ꧀ꦥꦸꦤ꧀ꦏꦱꦸꦩꦼꦉꦥꦤ꧀ꦢꦔꦸ꧈​ꦧꦶꦭꦶꦃꦲꦶꦁꦏꦁꦏꦮꦱ꧀ꦠꦤꦤ꧀ꦲꦗ꧀ꦮꦻꦴ꧈​ꦢꦺꦢꦺꦱꦠꦸꦁꦒꦶꦭꦶꦁꦥꦿꦤꦠꦤ꧀ꦆꦱ꧀ꦭꦩ꧀ꦭꦸꦒꦸ꧈​ꦲꦤꦔꦶꦁꦱꦩ꧀ꦥꦸꦤ꧀ꦮꦺꦴꦤ꧀ꦠꦼꦤ꧀ꦱꦢꦺꦫꦺꦔꦶꦥꦸꦤ꧀ꦲꦒꦩꦶꦆꦱ꧀ꦭꦩ꧀ꦥꦗ​ꦥꦗꦮꦺꦴꦤ꧀ꦠꦼꦤ꧀꧉​ꦆꦁꦲꦁꦒꦶꦠꦤ꧀ꦮꦻꦴ꧈​ꦠꦸꦮꦤ꧀ Snouck ꦲꦔꦤ꧀ꦝꦫꦏꦼꦤ꧀ꦲꦶꦁꦏꦁꦫꦸꦩꦶꦪꦶꦤ꧀ꦥꦶꦪꦩ꧀ꦧꦏ꧀ꦧꦧ꧀ꦮꦺꦴꦤ꧀ꦠꦼꦤꦶꦥꦸꦤ꧀ꦲꦗ꧀ꦥꦸꦤꦶꦏ꧈​ꦏꦤ꧀ꦛꦶꦲꦩꦼꦛꦶꦏ꧀ꦱꦏꦶꦁꦱꦼꦫꦠ꧀​ꦱꦼꦫꦠ꧀ꦄꦫꦧ꧀꧈​ꦭꦁꦏꦸꦁꦩꦭꦶꦃꦱꦏꦶꦁꦏꦺꦴꦫꦤ꧀ꦱꦲꦏꦶꦠꦧ꧀ꦲꦢꦶꦱ꧀꧉​
꧋ꦥꦸꦤꦥꦠꦱꦊꦉꦱꦶꦥꦸꦤ꧀ꦩꦼꦁꦒꦃꦲꦶꦁꦏꦁꦢꦶꦥꦸꦤ꧀ꦮꦱ꧀ꦠꦤꦶꦲꦗ꧀ꦥꦸꦤꦶꦏ꧉​ꦱ꧀ꦮꦂꦒꦶ Prof. Dozij ꦏꦭꦫꦸꦩꦶꦪꦶꦤ꧀ꦚꦺꦴꦧꦶꦲꦤꦼꦫꦔꦏꦼꦤ꧀ꦮꦺꦴꦤ꧀ꦠꦼꦤ꧀ꦲꦶꦁꦱꦠꦸꦁꦒꦶꦭꦶꦁꦱꦼꦫꦠꦤ꧀꧈​ꦧꦶꦭꦶꦃꦥꦿꦤꦠꦤ꧀ꦮꦻꦴꦏꦊꦧꦼꦠ꧀ꦱꦠꦸꦁꦒꦶꦭꦶꦁꦥꦿꦤꦠꦤ꧀ꦲꦶꦁꦲꦒꦩꦶꦆꦱꦿꦻꦭ꧀꧉​ꦥꦶꦤ꧀ꦠꦼꦤ꧀​ꦥꦶꦤ꧀ꦠꦼꦤ꧀ꦥꦸꦗꦁꦒꦧꦁꦱꦄꦫꦧ꧀ꦱꦩꦶꦩꦔꦶꦤ꧀ꦠꦼꦤ꧀꧈​ꦧꦶꦭꦶꦃꦱꦢꦪꦥꦁꦒꦺꦤꦤ꧀​ꦥꦁꦒꦺꦤꦤ꧀ꦱꦸꦕꦶꦲꦶꦁꦩꦼꦏꦃꦥꦸꦤꦶꦏꦱꦩꦶꦒꦼꦒꦪꦸꦠꦤ꧀ꦏꦭꦶꦲꦤ꧀ꦏꦔꦁꦤꦧꦶꦆꦧꦿꦲꦶꦩ꧀ (a.s.) ꦱꦲꦱꦢꦺꦫꦺꦔꦶꦥꦸꦤ꧀ꦏꦔꦁꦤꦧꦶꦫꦱꦸꦭ꧀ꦩꦶꦪꦺꦴꦱ꧀꧈​ꦱꦩ꧀ꦥꦸꦤ꧀ꦏꦛꦃꦠꦼꦠꦶꦪꦁ꧈​ꦲꦶꦁꦏꦁꦧꦺꦴꦠꦼꦤ꧀ꦉꦤꦱꦔꦼꦠ꧀ꦝꦠꦼꦁꦠꦶꦤ꧀ꦢꦏꦶꦥꦸꦤ꧀ꦧꦁꦱꦄꦫꦧ꧀꧈​ꦲꦶꦁꦏꦁꦏꦭꦱꦩꦤ꧀ꦠꦼꦤ꧀ꦏꦺꦔꦶꦁꦏꦮꦱ꧀ꦠꦤꦤ꧀ꦚꦼꦩ꧀ꦧꦃꦧꦿꦲꦭ꧈​ꦱꦂꦠꦭꦗꦼꦁꦔꦮꦺꦴꦤ꧀ꦠꦼꦤꦏꦼꦤ꧀ꦲꦒꦩꦶꦲꦺꦁꦒꦭ꧀꧈​ꦩꦶꦭ꧀ꦭꦃꦆꦧꦿꦲꦶꦩ꧀꧈​ꦲꦶꦁꦒꦶꦃꦥꦸꦤꦶꦏꦲꦒꦩꦶꦤꦶꦥꦸꦤ꧀ꦏꦔꦁꦤꦧꦶꦆꦧꦿꦲꦶꦩ꧀꧉​
꧋ꦲꦤꦔꦶꦁꦲꦶꦁꦲꦁꦒꦶꦠꦤꦶꦥꦸꦤ꧀ꦥꦢꦸꦏꦠꦸꦮꦤ꧀ Snouck ꦏꦱꦼꦧꦸꦠ꧀ꦔꦶꦁꦒꦶꦭ꧀꧈​ꦲꦚꦫꦶꦪꦺꦴꦱꦏꦼꦤ꧀꧈​ꦧꦶꦭꦶꦃꦠꦸꦮꦸꦲꦶꦥꦸꦤ꧀ꦮꦮꦱꦤ꧀ꦲꦶꦁꦏꦁꦩꦏꦠꦼꦤ꧀ꦮꦻꦴ꧈​ꦏꦭꦠꦏ꧀ꦱꦶꦃꦱꦸꦒꦼꦔꦶꦥꦸꦤ꧀ꦏꦔꦁꦤꦧꦶꦩꦸꦲꦩ꧀ꦩꦢ꧀ a.s.꧉​ꦢꦺꦤꦺꦲꦒꦩꦶꦲꦶꦁꦏꦁꦏꦮꦼꦝꦫꦏꦼꦤ꧀ꦢꦺꦤꦶꦁꦏꦔꦁꦤꦧꦶꦩꦸꦲꦩ꧀ꦩꦢ꧀꧈​ꦥꦸꦤꦶꦏꦱꦗꦠꦺꦴꦱꦶꦥꦸꦤ꧀ꦧꦺꦴꦠꦼꦤ꧀ꦧꦺꦢꦏꦢꦺꦴꦱ꧀ꦲꦒꦩꦶꦲꦶꦁꦏꦁꦱꦩ꧀ꦥꦸꦤ꧀ꦏꦮꦼꦝꦫꦏꦼꦤ꧀ꦲꦶꦁꦥꦫꦤꦧꦶꦲꦶꦁꦱꦢꦺꦫꦺꦔꦶꦥꦸꦤ꧀ꦏꦔꦁꦤꦧꦶꦩꦸꦲꦩ꧀ꦩꦢ꧀ꦮꦻꦴ꧉​ꦢꦢꦺꦴꦱ꧀ꦲꦒꦩꦶꦤꦶꦥꦸꦤ꧀ꦏꦔꦁꦤꦧꦶꦆꦧꦿꦲꦶꦩ꧀ꦮꦻꦴ꧈​ꦲꦶꦁꦏꦁꦢꦢꦺꦴꦱ꧀ꦧꦧꦺꦴꦤꦶꦥꦸꦤ꧀ꦱꦢꦪꦲꦒꦩꦶ꧈​ꦢꦢꦺꦴꦱ꧀ꦲꦸꦒꦶꦧꦧꦺꦴꦤꦶꦥꦸꦤ꧀ꦲꦒꦩꦶꦆꦱ꧀ꦭꦩ꧀꧉​

꧋ꦒꦩ꧀ꦧꦂꦢꦊꦩ꧀ꦆꦁꦏꦁꦮꦶꦕꦏ꧀ꦱꦤꦒꦸꦥꦼꦂꦤꦸꦂꦗꦺꦤ꧀ꦢꦿꦭ꧀ Jhr. Mr. A.C.D. de Graeff
꧋ꦢꦭꦚ꧀ꦕꦔꦶꦥꦸꦤ꧀ꦏꦤ꧀ꦢꦼꦭ꧀꧈​ꦒꦫꦥꦤꦶꦥꦸꦤ꧀ꦲꦢꦶ꧉​ꦉꦒꦶꦤꦶꦥꦸꦤ꧀ꦱꦊꦩ꧀ꦧꦂꦤꦩꦸꦁ f 0.10, ꦤꦔꦶꦁꦱꦏꦼꦝꦶꦏ꧀​ꦱꦏꦼꦝꦶꦏꦶꦥꦸꦤ꧀ꦏꦼꦢꦃꦩꦸꦤ꧀ꦝꦸꦠ꧀ 25 ꦊꦩ꧀ꦧꦂ꧉​ 

꧋ꦥꦮꦂꦠꦺꦴꦱ꧀ꦮꦂꦤꦶ​ꦮꦂꦤꦶꦱꦏꦶꦁꦲꦶꦗꦱ꧀꧉​

꧋ꦔꦤ꧀ꦝꦥ꧀ꦥꦸꦤꦶꦏꦥꦮꦂꦠꦺꦴꦱ꧀ꦮꦂꦤꦶ​ꦮꦂꦤꦶꦱꦏꦶꦁꦆꦗꦱ꧀ꦩꦼꦛꦶꦏ꧀ꦱꦏꦶꦁꦱꦼꦫꦠ꧀ꦏꦭꦮꦂꦠꦶꦆꦁꦒꦿꦶꦱ꧀:

꧋ꦗꦶꦪꦫꦃꦩꦶꦁꦒꦃꦏꦗꦶ꧉​ꦩꦁꦱꦤꦶꦥꦸꦤ꧀ꦠꦶꦪꦁꦩꦶꦁꦒꦃꦏꦗꦶꦲꦶꦁꦠꦻꦴꦤ꧀꧇꧑꧙꧒꧗꧇​ꦏꦺꦔꦶꦁꦏꦮꦱ꧀ꦠꦤꦤ꧀ꦱꦩ꧀ꦥꦸꦤ꧀ꦮꦶꦮꦶꦠ꧀ꦲꦶꦁꦠꦁꦒꦭ꧀ꦏꦥꦶꦁ꧇꧘꧇​ꦮꦸꦭꦤ꧀ꦝꦺꦱꦺꦩ꧀ꦧꦼꦂꦲꦶꦁꦏꦁꦏꦥꦼꦁꦏꦼꦂꦥꦸꦤꦶꦏ꧈​ꦲꦶꦁꦒꦶꦃꦥꦸꦤꦶꦏꦱꦝꦠꦼꦁꦔꦶꦥꦸꦤ꧀ꦥꦫꦗꦩꦲꦃꦗꦮꦶꦲꦶꦁꦏꦁꦫꦸꦩꦶꦪꦶꦤ꧀ꦥꦶꦪꦩ꧀ꦧꦏ꧀꧈​ꦲꦶꦁꦏꦁꦱꦩꦶꦤꦸꦩ꧀ꦥꦏ꧀ꦧꦲꦶꦠꦏꦥꦭ꧀ꦱꦼꦩ꧀ꦥꦿꦺꦴꦁꦧ꧀ꦭꦮꦸꦤꦩꦥꦿꦶꦪꦩ꧀꧈​ꦕꦕꦃꦲꦶꦁꦥꦫꦗꦩꦲꦃꦮꦻꦴꦮꦺꦴꦤ꧀ꦠꦼꦤ꧀ꦠꦶꦪꦁ꧇꧘꧐꧇​꧉​ꦢꦺꦤꦺꦲꦁꦒꦺꦤ꧀ꦤꦶꦥꦸꦤ꧀ꦱꦩꦶꦮꦸꦏꦸꦥ꦳꧀꧈​ꦏꦶꦤ꧀ꦠꦼꦤ꧀​ꦏꦶꦤ꧀ꦠꦼꦤ꧀ꦧꦺꦚ꧀ꦗꦶꦁꦲꦶꦁꦠꦼꦔꦃ​ꦠꦼꦔꦃꦲꦶꦥꦸꦤ꧀ꦮꦸꦭꦤ꧀ꦗꦸꦤꦶ꧉​ꦱꦗꦠꦺꦴꦱ꧀ꦱꦶꦥꦸꦤ꧀ꦕꦕꦃꦲꦶꦁꦥꦫꦗꦩꦲꦃꦮꦲꦸꦤꦩꦸꦁꦱꦏꦼꦝꦶꦏ꧀ꦱꦔꦼꦠ꧀꧈​ꦲꦤꦁꦔꦶꦁꦠꦶꦪꦁꦲꦶꦁꦗꦸꦢꦃꦱꦩꦶꦲꦔꦗꦼꦁ​ꦲꦗꦼꦁ꧈​ꦧꦶꦭꦶꦃꦱꦊꦧꦼꦠ꧀ꦠꦶꦥꦸꦤ꧀ꦱꦠꦼꦔꦃꦠꦲꦸꦤ꧀ꦥꦸꦤꦶꦏꦧꦝꦺꦏꦛꦃꦱꦔꦼꦠ꧀ꦲꦶꦁꦏꦁꦱꦩꦶꦝꦠꦼꦁꦩꦶꦁꦒꦃꦏꦗꦶ꧉​

꧋ꦔꦶꦁꦒꦶꦭ꧀ꦥꦸꦤꦶꦏꦒꦩ꧀ꦧꦂꦫꦶꦥꦸꦤ꧀ꦥꦶꦤ꧀ꦠꦼꦤ꧀​ꦥꦶꦤ꧀ꦠꦼꦤ꧀ꦲꦸꦤ꧀ꦠꦲꦶꦁꦏꦁꦭꦶꦩꦿꦃꦲꦶꦥꦸꦤ꧀ꦏꦁꦒꦺꦠꦸꦩ꧀ꦥꦏ꧀ꦏꦤ꧀ꦤꦶꦥꦸꦤ꧀ꦠꦶꦪꦁꦲꦶꦁꦏꦁꦧꦝꦺꦩꦶꦁꦒꦃꦏꦗꦶ꧈​ꦲꦶꦁꦏꦁꦲꦶꦁꦠꦼꦩ꧀ꦧꦺꦧꦝꦺꦏꦒꦤ꧀ꦠꦺꦴꦱ꧀ꦩꦮꦶꦱꦼꦥꦸꦂꦲꦸꦠꦮꦶꦲꦺꦴꦠꦺꦴꦧꦶꦱ꧀꧉​

꧋ꦫꦤ꧀ꦠꦩꦤꦶꦥꦸꦤ꧀ꦱꦁꦥꦿꦧꦸꦆꦧ꧀ꦤꦸꦯꦎꦢ꧀꧉​ꦫꦤ꧀ꦠꦩꦤ꧀ꦲꦶꦁꦠꦻꦴꦤ꧀ꦲꦶꦁꦏꦁꦏꦥꦶꦱꦤ꧀ꦲꦩꦿꦠꦺꦭ꧀ꦭꦏ꧀ꦏꦏꦼꦤ꧀ꦮꦺꦴꦤ꧀ꦠꦼꦤ꧀ꦤꦶꦥꦸꦤ꧀ꦥꦩꦼꦢꦭ꧀ꦥ꦳꧀ f 6.000.000,-. ​​꧉​ꦢꦺꦤꦺꦲꦂꦠꦲꦶꦁꦏꦁꦏꦁꦒꦺꦮꦿꦒꦢ꧀ꦱꦢꦪꦲꦶꦁꦏꦁꦢꦢꦺꦴꦱ꧀ꦏꦧꦼꦠꦃꦲꦤ꧀ꦤꦶꦥꦸꦤ꧀ꦲꦶꦁꦠꦤꦃꦲꦶꦗꦱ꧀꧈​ꦥꦸꦤꦶꦏꦧꦺꦴꦠꦼꦤ꧀ꦭꦁꦏꦸꦁꦱꦏꦶꦁꦏꦛꦃꦲꦶꦁꦲꦂꦠꦫꦤ꧀ꦠꦩ꧀ꦩꦤ꧀ꦮꦻꦴ꧉​ꦧꦧ꧀ꦎꦤ꧀ꦢꦼꦂꦮꦶꦱ꧀ꦲꦶꦁꦲꦶꦗꦱ꧀ꦏꦠꦶꦔꦭ꧀ꦮꦺꦴꦤ꧀ꦠꦼꦤ꧀ꦏꦩꦗꦼꦁꦔꦤꦶꦥꦸꦤ꧀ꦱꦏꦼꦝꦶꦏ꧀꧉​ꦏꦭꦏꦊꦉꦱ꧀ꦗꦸꦩꦼꦤꦼꦁꦔꦶꦥꦸꦤ꧀ꦱꦁꦥꦿꦧꦸꦆꦧ꧀ꦤꦸꦯꦎꦢ꧀ꦮꦺꦴꦤ꧀ꦠꦼꦤ꧀ꦲꦶꦁꦲꦶꦗꦱ꧀꧈​ꦱꦁꦥꦿꦧꦸꦝꦮꦸꦃꦪꦱꦱꦼꦏꦺꦴꦭꦃꦲꦤ꧀꧈​ꦱꦩꦁꦏꦺꦩꦸꦫꦶꦢ꧀ꦢꦶꦥꦸꦤ꧀ꦱꦢꦪꦏꦶꦫꦁꦭꦁꦏꦸꦁꦮꦺꦴꦤ꧀ꦠꦼꦤ꧀꧇꧒꧕꧐꧇​꧈​ꦱꦥꦺꦫꦁꦔꦤ꧀ꦲꦒꦼꦁꦱꦏꦶꦁꦩꦸꦫꦶꦢ꧀​ꦩꦸꦫꦶꦢ꧀ꦮꦻꦴꦱꦩꦶꦏꦮꦸꦭꦁꦧꦱꦆꦁꦒꦿꦶꦱ꧀꧉​

꧋ꦏꦺꦴꦤ꧀ꦢꦸꦂꦫꦶꦥꦸꦤ꧀ꦌꦩꦶꦂꦥ꦳ꦱꦭ꧀꧉​ꦏꦭꦠꦁꦒꦭ꧀ꦏꦥꦶꦁ꧇꧖꧇​ꦝꦺꦱꦺꦩ꧀ꦧꦼꦂꦲꦶꦁꦏꦁꦏꦥꦼꦁꦏꦼꦂꦥꦸꦤꦶꦏ꧈​ꦌꦩꦶꦂꦥ꦳ꦱꦭ꧀ꦏꦺꦴꦤ꧀ꦢꦸꦂꦱꦏꦶꦁꦩꦼꦢꦶꦤꦃꦝꦠꦼꦁꦩꦼꦏꦃ꧉​ꦏꦭꦩꦶꦮꦶꦠ꧀ꦠꦶꦧꦝꦺꦤꦶꦤ꧀ꦢꦏ꧀ꦏꦏꦼꦤ꧀ꦥꦢꦩꦼꦭ꧀ꦭꦤ꧀ꦤꦶꦥꦸꦤ꧀ꦫꦸꦩꦶꦪꦶꦤ꧀꧈​ꦲꦶꦁꦒꦶꦃꦥꦸꦤꦶꦏꦥꦢꦩꦼꦭ꧀ꦭꦤ꧀ꦫꦗꦩꦸꦝꦲꦶꦁꦩꦼꦏꦃ꧈​ꦲꦶꦁꦔꦿꦶꦏꦸꦢꦶꦥꦸꦤ꧀ꦮꦺꦴꦤ꧀ꦠꦼꦤ꧀ꦤꦏꦼꦤ꧀ꦥꦲꦂꦒꦤ꧀ꦲꦒꦼꦁ​ꦲꦒꦼꦁꦔꦤ꧀꧈​ꦩꦶꦤꦁꦏꦲꦔꦸꦂꦩꦠ꧀ꦠꦶꦏꦺꦴꦤ꧀ꦢꦸꦂꦫꦶꦥꦸꦤ꧀ꦌꦩꦶꦂꦥ꦳ꦱꦭ꧀ꦱꦏꦶꦁꦲꦁꦒꦺꦤ꧀ꦤꦺꦠꦶꦤ꧀ꦢꦏ꧀ꦏꦤ꧀ꦝꦠꦼꦁꦌꦫꦺꦴꦥꦃ꧉​ꦱꦫꦺꦃꦤꦶꦁꦏꦭꦱꦩꦤ꧀ꦠꦼꦤ꧀ꦲꦶꦁꦏꦁꦫꦩ꧈​ꦱꦁꦥꦿꦧꦸꦆꦧ꧀ꦤꦸꦯꦎꦢ꧀ꦏꦊꦉꦱ꧀ꦱꦮꦼꦒ꧀ꦠꦶꦤ꧀ꦢꦏ꧀ꦝꦠꦼꦁꦤꦺꦗ꧀꧈​ꦲꦩꦶꦭꦲꦶꦁꦏꦁꦏꦮꦗꦶꦧ꧀ꦧꦏꦼꦤ꧀ꦲꦩꦏꦶꦭ꧀ꦭꦶꦱꦁꦥꦿꦧꦸ꧈​ꦤꦩ꧀ꦥꦶꦌꦩꦶꦂꦥ꦳ꦱꦭ꧀ꦮꦻꦴꦲꦶꦁꦏꦁꦫꦪꦶ꧈​ꦲꦶꦁꦒꦶꦃꦥꦸꦤꦶꦏꦌꦩꦶꦂꦩꦸꦃꦲꦩꦢ꧀꧉​

꧋ꦱꦼꦫꦠ꧀ꦏꦧꦂ Loc. ꧈​ꦠꦁꦒꦭ꧀ꦏꦥꦶꦁ꧇꧓꧇​ꦥꦺꦧꦿꦸꦮꦫꦶꦩꦂꦠꦺꦴꦱ꧀ꦱꦏꦼꦤ꧀ꦩꦏꦠꦼꦤ꧀:

꧋ꦤꦒꦫꦶꦄꦯꦶꦂꦭꦤ꧀ꦆꦧ꧀ꦤꦸꦯꦎꦢ꧀꧉​ꦏꦭꦠꦁꦒꦭ꧀꧇꧒꧇​ꦥꦺꦧꦿꦸꦮꦫꦶ꧈​ꦥꦫꦥꦿꦗꦸꦫꦶꦠ꧀ꦮꦲꦨꦶꦱꦲꦨꦢꦸꦮꦶꦱꦩꦶꦏꦧꦶꦝꦭ꧀ꦭꦏꦼꦤ꧀ꦝꦠꦼꦁꦲꦶꦁꦠꦥꦼꦭ꧀ꦮꦠꦼꦱ꧀ꦱꦶꦥꦸꦤ꧀ꦤꦒꦫꦶꦄꦱꦶꦂ꧉​ꦮꦺꦴꦤ꧀ꦠꦼꦤ꧀ꦲꦶꦁꦔꦿꦶꦏꦸꦥꦫꦥꦿꦗꦸꦫꦶꦠ꧀ꦠꦶꦥꦸꦤ꧀ꦆꦧ꧀ꦤꦸꦱꦲꦺꦴꦢ꧀ꦲꦶꦁꦏꦁꦥꦶꦤꦸꦚ꧀ꦗꦸꦭ꧀ꦱꦩꦶꦱꦝꦶꦪꦥꦕꦏ꧀ꦧꦫꦶꦱ꧀꧉​ꦢꦺꦤꦺꦲꦶꦁꦤꦒꦫꦶꦄꦱꦶꦂꦠꦤ꧀ꦱꦃꦲꦤ꧀ꦝꦠꦼꦁꦔꦏꦼꦤ꧀ꦢꦼꦢꦩꦼꦭ꧀ꦥꦼꦫꦁꦮꦂꦤꦶ​ꦮꦂꦤꦶꦱꦏꦶꦁꦤꦒꦫꦶꦔꦩꦚ꧀ꦕ꧈​ꦩꦏꦠꦼꦤ꧀ꦲꦸꦒꦶꦱꦧꦼꦤ꧀ꦢꦶꦤ꧀ꦠꦼꦤ꧀ꦲꦶꦁꦏꦶꦛꦎꦢꦺꦢꦃ꧈​ꦠꦤ꧀ꦱꦃꦏꦝꦠꦼꦁꦔꦤ꧀ꦥꦿꦗꦸꦫꦶꦠ꧀​ꦥꦿꦗꦸꦫꦶꦠ꧀ꦱꦏꦶꦁꦄꦥꦿꦶꦏꦃ꧉​ꦠꦶꦪꦁꦒꦝꦃꦥꦔꦶꦤ꧀ꦠꦼꦤ꧀꧈​ꦧꦶꦭꦶꦃꦧꦺꦴꦠꦼꦤ꧀ꦢꦔꦸꦩꦭꦶꦃꦧꦝꦺꦠꦸꦮꦸꦃꦥꦼꦫꦁꦲꦤ꧀ꦠꦮꦶꦱ꧀ꦱꦶꦥꦸꦤ꧀ꦤꦒꦫꦶꦲꦶꦗꦱ꧀ꦏꦭꦪꦤ꧀ꦤꦒꦫꦶꦄꦱꦶꦂ꧉​

꧋ꦥꦶꦤ꧀ꦠꦼꦤ꧀​ꦥꦶꦤ꧀ꦠꦼꦤ꧀ꦲꦸꦤ꧀ꦠꦲꦶꦁꦏꦁꦢꦶꦥꦸꦤ꧀ꦩꦺꦴꦩꦺꦴꦠ꧀ꦠꦶꦧꦫꦁ​ꦧꦫꦁꦮꦂꦤꦶ​ꦮꦂꦤꦶꦭꦸꦩꦩ꧀ꦥꦃꦠꦸꦫꦸꦠ꧀ꦱꦒꦤ꧀ꦠꦼꦤ꧀ꦮꦼꦝꦶ꧉​ 


꧋ꦥꦔ꧀ꦭꦶꦥꦸꦂꦩꦤꦃ꧉​

I. ꧋ꦫꦢꦺꦤ꧀ꦱꦱ꧀ꦠꦿꦮꦺꦴꦤ꧀ꦠꦼꦤ꧀ꦲꦶꦁꦱꦼꦥꦸꦂꦩꦲꦺꦴꦱ꧀ꦏꦗꦮꦺꦤ꧀꧉​

II. ꧋ꦩꦼꦝꦏ꧀ꦱꦏꦶꦁꦱꦼꦥꦸꦂꦭꦩ꧀ꦥꦲꦶꦥꦸꦤ꧀ꦱꦏ꧀ꦭꦁꦏꦸꦁꦏꦱꦼꦱ꧈​ꦢꦪ​ꦢꦪꦲꦺꦁꦒꦭ꧀ꦢꦸꦩꦸꦒꦶꦪꦲꦶꦁꦒꦿꦶꦪꦤꦶꦥꦸꦤ꧀꧈​ꦲꦩꦂꦒꦶꦱꦼꦭꦏ꧀ꦏꦼꦥꦺꦔꦶꦤ꧀ꦩꦲꦺꦴꦱ꧀ꦏꦗꦮꦺꦤ꧀ꦲꦶꦁꦏꦁꦝꦠꦼꦁꦲꦺꦁꦒꦭ꧀꧉​

III. ꧋ꦈꦠ꧀ꦢꦿꦸꦢꦸꦠ꧀꧈​ꦏꦺꦴꦫꦤ꧀ꦏꦸꦏꦗꦮꦺꦤ꧀ꦛꦶꦏ꧀ꦭꦭꦶ꧉​

꧋ꦥꦺꦠꦿꦸꦏ꧀:ꦱꦏꦥꦤ꧀ꦢꦺꦴꦔꦩꦸꦪꦮꦶꦱ꧀ꦠꦻꦴ꧈​ꦩꦭꦃ​ꦧꦢꦤ꧀ꦱꦏꦺꦴꦗꦸꦂ​ꦏꦼꦧꦏ꧀ꦏꦧꦺꦃ​꧈​ꦮꦃ​꧈​ꦫꦱꦤꦺꦒꦠꦼꦭ꧀ꦭꦺꦔꦸꦢꦸꦧꦶꦭꦃ​ꦲꦶꦩꦶꦤꦱ꧀ꦱꦺꦱꦺꦠ꧀ꦠꦶꦠꦼꦩꦼꦤ꧀ꦤꦤ꧀꧉​

꧋ꦒꦫꦺꦁ​:ꦮꦶꦪꦃ​꧈​ꦱꦶꦁ​ꦏꦺꦴꦏ꧀ꦏꦤ꧀ꦝꦏ꧀ꦏꦏꦺꦏꦸꦮꦶꦫꦏ꧀ꦩꦱ꧀ꦭꦫꦒꦸꦝꦶꦒ꧀꧉​ꦢꦺꦤꦺꦠꦤ꧀ꦝ​ꦠꦤ꧀ꦝꦤꦺꦮꦺꦴꦁ​ꦏꦁ​ꦏꦼꦤꦊꦭꦫꦆꦤ꧀ꦥ꧀ꦭꦸꦮꦺꦤ꧀ꦱꦃ​ꦏꦸꦮꦶꦲꦮꦏꦺꦥꦤꦱ꧀ꦏꦤ꧀ꦛꦶꦮꦠꦸꦏ꧀꧉​

꧋ꦥꦺꦠꦿꦸꦏ꧀:ꦌ꧈​ꦭ꧈​ꦏ꧀ꦭꦶꦫꦸꦲꦏꦸ꧈​ꦭꦮꦺꦴꦁ​ꦩꦶꦠꦸꦫꦸꦠ꧀ꦏꦶꦫꦠꦧꦱꦤꦺꦆꦤ꧀ꦥ꧀ꦭꦸꦮꦺꦤ꧀ꦱꦃ​ꦏꦸꦮꦶꦲꦠꦼꦒꦼꦱ꧀ꦭꦭꦸꦤꦺꦏꦤ꧀ꦛꦶꦭꦶꦱꦃ​꧈​ꦩꦸꦭꦪꦩꦛꦸꦏ꧀ꦧꦔꦼꦠ꧀꧈​ꦲꦸꦥꦩꦢꦶꦕꦏꦏ꧀ꦏꦺꦚꦁ​ꦭꦫꦒꦸꦝꦶꦒ꧀꧈​ꦲꦩꦂ​ꦒꦠꦩ꧀ꦧꦤꦺꦒꦸꦝꦶꦒ꧀ꦏꦸꦮꦶꦧꦁ​ꦱꦤꦶꦁ​ꦊꦔ꧈​ꦪꦱꦶꦁ​ꦢꦶꦲꦫꦤꦶꦱꦊꦥ꧀꧉​ꦲꦺꦴꦫ꧈​ꦫꦺꦁ​꧈​ꦩꦸꦁ​ꦒꦸꦃ​ꦗꦭꦫꦤ꧀ꦤꦺꦮꦺꦴꦁ​ꦏꦼꦤꦊꦭꦫꦆꦤ꧀ꦥ꧀ꦭꦸꦮꦺꦤ꧀ꦱꦃ​ꦏꦸꦮꦶꦏꦥꦿꦶꦪꦺ꧉​

꧋ꦒꦫꦺꦁ​:ꦭ꧀ꦭꦼꦭꦫꦆꦤ꧀ꦥ꧀ꦭꦸꦮꦺꦤ꧀ꦱꦃ​ꦏꦸꦮꦶ:ꦏꦢꦢꦺꦪꦤ꧀ꦤꦺꦱꦏꦊꦧꦸꦲꦸꦠꦮꦧꦊꦢꦸꦒ꧀ꦏꦁ​ꦏꦠꦸꦠ꧀ꦲꦶꦁ​ꦲꦔꦶꦤ꧀꧈​ꦩꦸꦭꦪꦢꦶꦔꦠꦶ​ꦲꦠꦶ꧈​ꦲꦗꦠꦸꦩꦤ꧀ꦢꦁ​ꦱꦩꦸꦧꦫꦁ​ꦒꦮꦺꦏꦁ​ꦧꦶꦱꦔꦤꦏ꧀ꦏꦏꦺꦊꦧꦸꦲꦸꦠꦮꦧꦊꦢꦸꦒ꧀꧉​

(ꦧꦝꦺꦏꦱꦩ


---=== KRONIEK ===---​
꧋ꦏꦧꦂ​​ꦮꦂ​ꦤꦶ​ꦮꦂ​ꦤꦶ꧉​
꧋ꦥꦼꦛꦶꦏ꧀ꦏꦤ꧀ꦱꦏꦶꦁ​ꦱꦼꦫꦠ꧀ꦱꦼꦫꦠ꧀ꦏꦧꦂ​ꦱꦤꦺꦱ꧀꧉​

꧋ꦱꦏꦶꦁ​ꦱꦸꦫꦏꦂ​ꦠꦏꦮꦂ​ꦠꦺꦴꦱ꧀ꦱꦏꦼꦤ꧀꧈​ꦧꦶꦭꦶꦃ​ꦏꦭꦩꦊꦩ꧀ꦉꦧꦺꦴꦲꦶꦁ​ꦏꦁ​ꦏꦥꦼꦁ​ꦏꦼꦂ​ꦥꦸꦤꦶꦏ꧈​ꦲꦶꦁ​ꦕꦭꦩꦢꦸꦮꦺꦴꦤ꧀ꦠꦼꦤ꧀ꦏꦺꦕꦸ꧉​ꦕꦕꦃ​ꦲꦶꦁ​ꦏꦺꦕꦸꦮꦺꦴꦤ꧀ꦠꦼꦤ꧀꧇꧖꧇​ꦱꦩꦶꦭꦸꦩꦼꦧꦼꦠ꧀ꦲꦶꦁ​ꦒꦿꦶꦪꦤꦶꦥꦸꦤ꧀ꦱꦠꦸꦁ​ꦒꦶꦭ꧀ꦭꦶꦁ​ꦠꦶꦪꦁ​ꦥꦿꦶꦧꦸꦩꦶ꧈​ꦗꦸꦫꦒꦤ꧀ꦫꦗꦏꦪ꧉​ꦱꦭꦃ​ꦱꦠꦸꦁ​ꦒꦶꦭ꧀ꦭꦶꦥꦸꦤ꧀ꦏꦺꦕꦸꦮꦻꦴꦤꦺꦴꦛꦺꦴꦏ꧀ꦏꦺꦴꦫꦶꦤꦶꦁ​ꦒꦿꦶꦪ꧈​ꦱꦂ​ꦠꦤꦼꦝꦭꦸꦩꦼꦧꦼꦠ꧀꧈​ꦲꦶꦁ​ꦏꦁ​ꦒꦝꦃ​ꦒꦿꦶꦪꦧꦺꦴꦠꦼꦤ꧀ꦚꦤꦚꦤꦩꦤꦮꦶꦧꦝꦺꦢꦶꦥꦸꦤ꧀ꦏꦺꦕꦸ꧈​ꦱꦉꦁ​ꦲꦔꦼꦔꦏ꧀ꦏꦏꦼꦤ꧀ꦏꦺꦴꦫꦶꦤꦶꦥꦸꦤ꧀꧈​ꦲꦸꦗꦸꦓꦸꦗꦸꦒ꧀ꦢꦶꦥꦸꦤ꧀ꦕꦼꦥꦼꦁ​ꦢꦺꦤꦶꦁ​ꦠꦶꦪꦁ​꧇꧓꧇​ꦱꦂ​ꦠꦭꦗꦼꦁ​ꦢꦶꦥꦸꦤ꧀ꦠꦁ​ꦱꦸꦭꦶꦮꦺꦴꦤ꧀ꦠꦼꦤ꧀ꦲꦶꦁ​ꦥꦢꦺꦴꦤꦶꦁ​ꦲꦩ꧀ꦧꦺꦤ꧀꧈​ꦱꦱꦩ꧀ꦥꦸꦤ꧀ꦤꦶꦥꦸꦤ꧀ꦭꦗꦼꦁ​ꦲꦔꦿꦩ꧀ꦥꦱ꧀ꦱꦢꦪꦧꦫꦁ​ꦢꦂ​ꦧꦺꦏ꧀ꦏꦶꦥꦸꦤ꧀ꦗꦸꦫꦒꦤ꧀ꦮꦻꦴ꧈​ꦢꦺꦤꦺꦲꦶꦁ​ꦏꦁ​꧇꧓꧇​ꦗꦒꦶꦮꦺꦴꦤ꧀ꦠꦼꦤ꧀ꦲꦶꦁ​ꦱꦗꦮꦶꦤꦶꦁ​ꦒꦿꦶꦪ꧉​ꦏꦺꦕꦸꦮꦲꦸꦱꦒꦼꦢ꧀ꦲꦁ​ꦒꦺꦴꦤ꧀ꦝꦺꦴꦭ꧀ꦧꦫꦁ​ꦧꦫꦁ​ꦏꦶꦤ꧀ꦠꦼꦤ꧀ꦏꦶꦤ꧀ꦠꦼꦤ꧀ꦉꦒꦶ f 80-.

꧋ꦱꦏꦶꦁ​ꦥꦝꦁ​ꦏꦮꦂ​ꦠꦺꦴꦱ꧀ꦱꦏꦼꦤ꧀ꦏꦢꦺꦴꦱ꧀ꦲꦶꦁ​ꦔꦤ꧀ꦝꦥ꧀ꦥꦸꦤꦶꦏ:

꧋ꦏꦭꦠꦁ​ꦒꦭ꧀ꦏꦥꦶꦁ​꧇꧓꧇​ꦥꦺꦧꦿꦸꦮꦫꦶꦲꦶꦁ​ꦏꦁ​ꦏꦥꦼꦁ​ꦏꦼꦂ​ꦥꦸꦤꦶꦏ꧈​ꦥꦠꦿꦺꦴꦭꦶꦲꦶꦁ​ꦏꦁ​ꦢꦶꦥꦸꦤ꧀ꦠꦶꦤ꧀ꦝꦶꦃ​ꦲꦶꦢꦺꦤꦶꦁ​ꦱꦼꦂ​ꦱꦤ꧀ꦩꦼꦤꦝꦺꦴꦭꦶꦤ꧀ꦢꦺꦴꦁ​꧈​ꦮꦺꦴꦤ꧀ꦠꦼꦤ꧀ꦲꦶꦁ​ꦩꦂ​ꦒꦶꦥꦶꦤꦁ​ꦒꦶꦃ​ꦏꦭꦶꦃ​ꦲꦤ꧀ꦥꦸꦁ​ꦒꦮꦤꦶꦥꦸꦤ꧀ꦱꦶꦥꦠꦺꦏꦼꦏꦭꦶꦃ​꧈​ꦥꦠꦺꦥꦸꦤꦶꦏꦒꦼꦒꦼꦝꦸꦒ꧀ꦒꦶꦥꦸꦤ꧀ꦏꦺꦴꦩꦸꦤꦶꦱ꧀ꦲꦶꦁ​ꦥꦝꦁ​꧉​ꦠꦶꦪꦁ​ꦏꦼꦏꦭꦶꦃ​ꦮꦲꦸ꧈​ꦲꦶꦁ​ꦏꦁ​ꦲꦱꦿꦶꦁ​ꦔꦸꦥꦢꦺꦴꦱ꧀ꦱꦏꦼꦤ꧀ꦠꦼꦝꦝꦠꦼꦁ​ꦱꦶꦥꦠꦺ꧉​ꦱꦼꦂ​ꦱꦤ꧀ꦮꦲꦸꦭꦗꦼꦁ​ꦩꦼꦏ꧀ꦱꦝꦠꦼꦁ​ꦠꦶꦪꦁ​ꦏꦼꦏꦭꦶꦃ​ꦥꦸꦤꦶꦏꦏꦥꦸꦫꦶꦃ​ꦲꦤꦼꦢꦃ​ꦲꦏꦼꦤ꧀ꦥꦥꦤ꧀ꦥꦔꦸꦩ꧀ꦥꦼꦠ꧀ꦠꦶꦥꦸꦤ꧀ꦱꦶꦥꦠꦺ꧉​ꦱꦉꦁ​ꦱꦶꦥꦠꦺꦱꦸꦩꦼꦉꦥ꧀ꦮꦺꦴꦤ꧀ꦠꦼꦤ꧀ꦥꦠꦿꦺꦴꦭꦶꦝꦠꦼꦁ​꧈​ꦭꦗꦼꦁ​ꦲꦺꦁ​ꦒꦭ꧀ꦤꦼꦩ꧀ꦥꦸꦃ​꧉​ꦢꦼꦢꦩꦼꦭ꧀ꦭꦶꦥꦸꦤ꧀ꦥꦶꦱ꧀ꦠꦸꦭ꧀ꦱꦲꦫꦺꦚ꧀ꦕꦺꦴꦁ​꧉​ꦱꦤꦭꦶꦏꦱꦫꦝꦝꦸꦭꦗꦼꦁ​ꦱꦩꦶꦲꦚꦼꦚ꧀ꦗꦠ꧉​ꦱꦶꦥꦠꦺꦏꦼꦠꦠꦺꦴꦤ꧀ꦏꦮꦤ꧀ꦥꦁ​ꦒꦺꦴꦤꦤ꧀꧈​ꦲꦶꦁ​ꦏꦁ​ꦠꦶꦒꦮꦺꦴꦤ꧀ꦠꦼꦤ꧀ꦲꦶꦁ​ꦧꦢꦤ꧀꧈​ꦱꦠꦸꦁ​ꦒꦭ꧀ꦭꦶꦥꦸꦤ꧀ꦮꦺꦴꦤ꧀ꦠꦼꦤ꧀ꦲꦶꦁ​ꦱꦶꦫꦃ​꧉​ꦏꦗꦮꦶꦥꦸꦤꦶꦏ꧈​ꦏꦭꦱꦩꦤ꧀ꦠꦼꦤ꧀ꦱꦫꦝꦝꦸꦮꦲꦸꦲꦸꦒꦶꦱꦒꦼꦢ꧀ꦲꦩꦼꦗꦃ​ꦲꦶꦧꦸꦪꦸꦁ​ꦱꦫꦸꦤ꧀꧈​ꦲꦶꦁ​ꦒꦶꦃ​ꦥꦸꦤꦶꦏꦧꦼꦧꦻꦴꦤꦶꦥꦸꦤ꧀ꦠꦼꦔꦼꦤ꧀ꦱꦶꦥꦠꦺ꧉​

꧋ꦥꦔꦢꦶꦭꦤ꧀ꦭꦤ꧀ꦢꦿꦢ꧀ꦲꦶꦁ​ꦧꦤ꧀ꦝꦸꦁ​ꦲꦤ꧀ꦝꦮꦃ​ꦲꦏꦼꦤ꧀ꦲꦸꦏꦸꦩꦤ꧀ꦏꦸꦚ꧀ꦗꦫꦭꦩꦶꦤꦶꦥꦸꦤ꧀꧇꧒꧐꧇​ꦠꦻꦴꦤ꧀ꦝꦠꦼꦁ​ꦠꦼꦠꦶꦪꦁ​ꦏꦺꦴꦩꦸꦤꦶꦱ꧀ꦏꦭꦶꦃ​ꦤꦩꦩꦤ꧀ꦱꦸꦂ​ꦤꦶꦭꦤ꧀ꦄꦢꦶꦩꦤ꧀꧈​ꦏꦭꦶꦃ​ꦥꦶꦱꦤ꧀ꦱꦩꦶꦠꦸꦩꦸꦠ꧀ꦲꦢꦩꦼꦭ꧀ꦒꦺꦒꦺꦫꦤ꧀ꦮꦺꦴꦤ꧀ꦠꦼꦤ꧀ꦲꦶꦁ​ꦤꦒꦿꦺꦏ꧀꧉​

꧋ꦲꦶꦁ​ꦏꦁ​ꦧꦝꦺꦠꦸꦩꦸꦠ꧀ꦲꦺꦏ꧀ꦱꦩꦼꦤ꧀ꦏꦁ​ꦒꦺꦭꦸꦩꦼꦧꦼꦠ꧀ꦲꦶꦁ​ꦥꦩꦸꦭꦁ​ꦔꦤ꧀ꦤꦺꦴꦂ​ꦩꦭ꧀ꦲꦶꦁ​ꦧ꧀ꦭꦶꦠꦂ​꧈​ꦲꦶꦁ​ꦏꦁ​ꦢꦶꦥꦸꦤ꧀ꦮꦺꦴꦤ꧀ꦠꦼꦤ꧀ꦤꦏꦼꦤ꧀ꦏꦭꦠꦁ​ꦒꦭ꧀ꦏꦥꦶꦁ​꧇꧘꧇​ꦥꦺꦧꦿꦸꦮꦫꦶꦥꦸꦤꦶꦏ꧈​ꦱꦢꦪꦮꦺꦴꦤ꧀ꦠꦼꦤ꧀ꦭꦫꦺ꧇꧓꧑꧓꧇​꧈​ꦲꦶꦁ​ꦏꦁ​ꦩꦁ​ꦏꦤꦩꦸꦁ​ꦮꦺꦴꦤ꧀ꦠꦼꦤ꧀꧇꧒꧐꧇​ꦥꦁ​ꦒꦺꦤ꧀ꦤꦤ꧀꧈​ꦱꦏꦶꦁ​ꦏꦝꦶꦫꦶꦮꦺꦴꦤ꧀ꦠꦼꦤ꧀꧇꧖꧔꧇​꧈​ꦱꦏꦶꦁ​ꦔꦚ꧀ꦗꦸꦏ꧀꧇꧕꧖꧇​꧈​ꦱꦏꦶꦁ​ꦠꦽꦁ​ꦒꦭꦺꦏ꧀꧇꧒꧕꧇​꧈​ꦱꦏꦶꦁ​ꦠꦸꦭꦸꦔꦒꦸꦁ​꧇꧙꧔꧇​ꦭꦤ꧀ꦱꦏꦶꦁ​ꦧ꧀ꦭꦶꦠꦂ​꧇꧗꧔꧇​꧉​

꧋ꦱꦏꦶꦁ​ꦧꦺꦴꦒꦺꦴꦂ​ꦏꦮꦂ​ꦠꦺꦴꦱ꧀ꦱꦏꦼꦤ꧀꧈​ꦧꦶꦭꦶꦃ​ꦱꦩ꧀ꦥꦸꦤ꧀ꦮꦺꦴꦤ꧀ꦠꦼꦤ꧀ꦱꦼꦫꦠ꧀ꦏꦼꦏꦚ꧀ꦕꦶꦁ​ꦔꦤ꧀ꦩꦼꦢꦭ꧀꧈​ꦲꦶꦁ​ꦏꦁ​ꦚꦼꦧꦸꦠ꧀ꦠꦏꦼꦤ꧀ꦠꦶꦪꦁ​ꦏꦺꦴꦩꦸꦤꦶꦱ꧀ꦕꦕꦃ​ꦲꦶꦥꦸꦤ꧀꧇꧔꧔꧇​ꦩꦭꦶꦃ​꧈​ꦲꦶꦁ​ꦏꦁ​ꦧꦝꦺꦏꦱꦶꦁ​ꦏꦶꦂ​ꦫꦏꦼꦤ꧀ꦝꦠꦼꦁ​ꦝꦶꦒꦸꦭ꧀꧉​ꦠꦶꦪꦁ​ꦱꦩꦤ꧀ꦠꦼꦤ꧀ꦏꦛꦃ​ꦲꦶꦥꦸꦤ꧀ꦮꦲꦸ꧈​ꦱꦢꦪꦱꦩꦶꦲꦱ꧀ꦭꦶꦱꦏꦶꦁ​ꦥꦫꦺꦱꦶꦝꦺꦤ꧀ꦤꦤ꧀ꦱꦼꦩꦫꦁ​꧉​

꧋ꦱꦼꦫꦠ꧀ꦏꦧꦂ​ꦱꦼꦢꦾꦠꦩꦩꦂ​ꦠꦺꦴꦱ꧀ꦱꦏꦼꦤ꧀:ꦱꦏꦶꦁ​ꦲꦢꦲꦢꦤꦶꦥꦸꦤ꧀ꦠꦸꦮꦤ꧀ꦢꦿ꧉​ꦪꦥ꧀꧈​ꦧꦺꦚ꧀ꦗꦶꦁ​ꦮꦸꦭꦤ꧀ꦗꦸꦭꦶꦔꦗꦼꦁ​ꦥꦸꦤꦶꦏꦲꦶꦁ​ꦔꦪꦺꦴꦒꦾꦏꦂ​ꦠꦧꦝꦺꦢꦶꦥꦸꦤ꧀ꦮꦺꦴꦤ꧀ꦠꦼꦤ꧀ꦤꦶꦥꦩꦸꦭꦔꦤ꧀ H.C.S. ꦥꦂ​ꦠꦶꦏꦸꦭꦶꦂ​꧈​ꦱꦥꦸꦤꦶꦏꦕꦭꦺꦴꦤ꧀ꦩꦸꦫꦶꦢ꧀ꦱꦩ꧀ꦥꦸꦤ꧀ꦮꦺꦴꦤ꧀ꦠꦼꦤ꧀ꦱꦺꦏꦼꦠ꧀ꦠꦤ꧀꧉​

꧋ꦮꦺꦴꦤ꧀ꦠꦼꦤ꧀ꦥꦮꦂ​ꦠꦺꦴꦱ꧀꧈​ꦧꦶꦭꦶꦃ​ꦲꦶꦁ​ꦏꦁ​ꦧꦸꦥꦠꦶꦲꦶꦁ​ꦏꦸꦭꦺꦴꦤ꧀ꦥꦿꦒꦲꦔ꧀ꦮꦺꦴꦤ꧀ꦠꦼꦤ꧀ꦤꦏꦼꦤ꧀ꦫꦺꦏꦢꦪꦏꦁ​ꦒꦺꦢꦂ​ꦩꦝꦠꦼꦁ​ꦥꦫꦠꦼꦠꦶꦪꦁ​ꦲꦶꦁ​ꦧꦮꦃ​ꦲꦶꦥꦸꦤ꧀ꦲꦶꦁ​ꦏꦁ​ꦱꦩꦶꦏꦧꦼꦤ꧀ꦤꦤ꧀ꦲꦶꦁ​ꦏꦁ​ꦏꦥꦼꦁ​ꦏꦼꦂ​ꦥꦸꦤꦶꦏ꧉​ꦩꦶꦠꦸꦫꦸꦠ꧀ꦕꦫꦶꦪꦺꦴꦱ꧀ꦱꦶꦥꦸꦤ꧀ꦠꦶꦪꦁ​ꦔꦿꦶꦏꦸ꧈​ꦧꦼꦤꦱꦒꦼꦝꦒ꧀ꦒꦤ꧀ꦥꦸꦤꦶꦏꦏꦊꦧꦼꦠ꧀ꦲꦶꦁ​ꦏꦁ​ꦲꦒꦼꦁ​ꦥꦶꦪꦩ꧀ꦧꦏ꧀ꦲꦶꦁ​ꦱꦊꦧꦼꦠ꧀ꦠꦶꦥꦸꦤ꧀ꦏꦭꦶꦃ​ꦢꦱꦠꦻꦴꦤ꧀ꦲꦶꦁ​ꦏꦁ​ꦱꦩ꧀ꦥꦸꦤ꧀꧉​

꧋ꦱꦏꦶꦁ​ꦱꦮꦃ​ꦭꦸꦤ꧀ꦠꦏꦮꦂ​ꦠꦺꦴꦱ꧀ꦱꦏꦼꦤ꧀꧈​ꦧꦶꦭꦶꦃ​ꦏꦭꦢꦶꦤ꧀ꦠꦼꦤ꧀ꦱꦼꦤꦺꦤ꧀ꦲꦶꦁ​ꦏꦁ​ꦏꦥꦼꦁ​ꦏꦼꦂ​ꦥꦸꦤꦶꦏ꧈​ꦧꦫꦁ​ꦧꦫꦔꦶꦥꦸꦤ꧀ꦒꦸꦫꦸꦥꦿꦶꦧꦸꦩꦶꦠꦼꦠꦶꦒ꧈​ꦲꦶꦁ​ꦏꦁ​ꦢꦺꦫꦺꦁ​ꦢꦔꦸꦥꦸꦤꦶꦏꦥꦶꦤꦼꦗꦃ​ꦲꦤ꧀ꦲꦶꦁ​ꦥꦫꦏꦺꦴꦩꦸꦤꦶꦱ꧀꧈​ꦏꦭꦺꦭꦁ​ꦔꦏꦼꦤ꧀ꦮꦺꦴꦤ꧀ꦠꦼꦤ꧀ꦲꦶꦁ​ꦏꦩꦂ​ꦧꦺꦴꦭꦃ​꧈​ꦥꦼꦥꦗꦼꦁ​ꦔꦤ꧀ꦤꦶꦥꦸꦤ꧀ꦱꦲꦺꦱꦔꦼꦠ꧀꧈​ꦧꦫꦁ​ꦧꦫꦁ​ꦮꦻꦴꦏꦠꦏ꧀ꦱꦶꦂ​ꦤꦩꦸꦁ​ꦉꦒꦶ f 150.-​​꧈​ꦲꦶꦁ​ꦩꦁ​ꦏꦱꦉꦁ​ꦏꦭꦺꦭꦁ​ꦱꦒꦼꦢ꧀ꦥꦗꦼꦁ​ f 1300.-.

꧋ꦥꦔꦢꦶꦭ꧀ꦭꦤ꧀ꦭꦤ꧀ꦢꦿꦢ꧀ꦲꦶꦁ​ꦨꦠꦮꦶ꧈​ꦏꦭꦠꦁ​ꦒꦭ꧀ꦏꦥꦶꦁ​꧇꧗꧇​ꦥꦺꦧꦿꦸꦮꦫꦶꦥꦸꦤꦶꦏ꧈​ꦲꦔꦿꦩ꧀ꦥꦸꦁ​ꦔꦶꦥꦿꦏꦮꦶꦱ꧀ꦱꦶꦥꦸꦤ꧀ꦥꦫꦏꦺꦴꦩꦸꦤꦶꦱ꧀ꦲꦶꦁ​ꦏꦁ​ꦱꦩꦶꦲꦤꦼꦩ꧀ꦥꦸꦃ​ꦉꦱꦺꦂ​ꦱꦶꦂ​ꦏꦼꦠꦺꦃ​꧉​ꦱꦢꦪꦥꦱꦏꦶꦠ꧀ꦠꦤ꧀ꦏꦲꦁ​ꦒꦼꦥ꧀ꦊꦥꦠ꧀ꦗꦭꦂ​ꦫꦤ꧀ꦲꦢꦩꦼꦭ꧀ꦏꦫꦩ꧀ꦩꦤ꧀ꦱꦲꦧꦝꦺꦚꦺꦴꦧꦶꦲꦩꦽꦗꦪꦠꦶꦪꦁ​꧈​ꦏꦤ꧀ꦛꦶꦏꦉꦩ꧀ꦧꦒ꧀ꦫꦸꦩꦶꦪꦶꦤ꧀꧉​ꦄꦩ꧀ꦱꦶꦂ​ꦧꦶꦤ꧀ꦱꦭ꧀ꦧꦶꦤꦶꦲꦶꦁ​ꦏꦁ​ꦲꦔꦏꦼꦤ꧀ꦤꦶꦱꦢꦪ꧈​ꦥꦲꦸꦏꦸꦩ꧀ꦩꦤ꧀ꦤꦶꦥꦸꦤ꧀ꦢꦶꦥꦸꦤ꧀ꦱꦸꦢ꧈​ꦢꦢꦺꦴꦱ꧀ꦭꦗꦼꦁ​ꦤꦩꦸꦁ​ꦏꦥꦠꦿꦥ꧀ꦥꦤ꧀ꦥꦲꦸꦏꦸꦩ꧀ꦩꦤ꧀ꦭꦩꦶꦤꦶꦥꦸꦤ꧀꧇꧑꧖꧇​ꦠꦲꦸꦤ꧀꧉​ꦗꦸꦲꦫꦶꦥꦲꦸꦏꦸꦩ꧀ꦩꦤꦶꦥꦸꦤ꧀ꦢꦶꦥꦸꦤ꧀ꦲꦮꦿꦠꦏ꧀ꦏꦼꦤ꧀꧈​ꦗꦭꦫꦤ꧀ꦚꦺꦴꦭꦺꦴꦁ​ꦥꦶꦱ꧀ꦠꦸꦭ꧀꧈​ꦠꦸꦂ​ꦠꦤ꧀ꦱꦃ​ꦒꦺꦴꦫꦺꦴꦃ​ꦏꦺꦩꦮꦺꦴꦤ꧀꧈​ꦲꦩꦶꦭꦭꦗꦼꦁ​ꦏꦥꦠꦿꦥ꧀ꦥꦤ꧀ꦥꦲꦸꦏꦸꦩ꧀ꦩꦤ꧀ꦭꦩꦶꦤꦶꦥꦸꦤ꧀꧇꧑꧘꧇​ꦠꦲꦸꦤ꧀꧉​ꦫꦱ꧀ꦢꦶꦏꦲꦸꦏꦸꦩ꧀꧇꧑꧕꧇​ꦠꦲꦸꦤ꧀꧈​ꦭꦤ꧀ꦩꦸꦲꦩꦢ꧀ꦄꦭꦶ꧇꧑꧕꧇​꧉​ꦩꦸꦲꦩꦢ꧀ꦧꦶꦤ꧀ꦱꦏ꧀ꦧꦃ​ꦢꦶꦥꦸꦤ꧀ꦱꦸꦢꦲꦸꦏꦸꦩ꧀ꦩꦤ꧀ꦤꦶꦥꦸꦤ꧀ꦗꦭꦫꦤ꧀ꦠꦏ꧀ꦱꦶꦃ​ꦏꦼꦭꦫꦺꦤ꧀ꦤꦼꦤ꧀꧈​ꦲꦶꦁ​ꦒꦶꦃ​ꦥꦸꦤꦶꦏ꧇꧑꧓꧇​ꦠꦲꦸꦤ꧀꧉​ꦎꦱꦶꦤ꧀ꦭꦤ꧀ꦎꦩꦂ​ꦲꦔꦏꦼꦤ꧀꧈​ꦲꦩꦶꦭꦲꦸꦏꦸꦩ꧀ꦩꦤ꧀ꦲꦸꦒꦶꦱꦩꦶꦏꦱꦸꦢ꧈​ꦤꦩꦸꦁ​꧇꧑꧒꧇​ꦠꦲꦸꦤ꧀꧉​ꦱꦢꦪꦮꦲꦸꦏꦱꦸꦢꦏꦭꦶꦃ​ꦲꦤ꧀ꦲꦸꦏꦸꦩ꧀ꦩꦤꦶꦥꦸꦤ꧀ꦏꦭꦢꦶꦥꦸꦤ꧀ꦠꦲꦤ꧀ꦮꦺꦴꦤ꧀ꦠꦼꦤ꧀ꦲꦶꦁ​ꦥꦏꦸꦚ꧀ꦗꦫꦤ꧀꧉​

꧋ꦱꦏꦶꦁ​ꦥꦝꦁ​ꦏꦮꦂ​ꦠꦺꦴꦱ꧀ꦱꦏꦼꦤ꧀:ꦏꦭꦩꦶꦭꦶꦠꦺꦂ​ꦏꦭꦶꦃ​ꦲꦔꦼꦠꦼꦂ​ꦫꦏꦼꦤ꧀ꦏꦺꦴꦩꦸꦤꦶꦱ꧀ꦏꦭꦶꦃ​꧈​ꦮꦺꦴꦤ꧀ꦠꦼꦤ꧀ꦲꦶꦁ​ꦱꦕꦼꦭꦏ꧀ꦏꦶꦁ​ꦭꦸꦧꦸꦏ꧀ꦧꦶꦠꦸꦫꦤ꧀꧈​ꦩꦶꦭꦶꦠꦺꦂ​ꦏꦼꦏꦭꦶꦃ​ꦮꦲꦸꦲꦔ꧀ꦭꦶꦭꦤꦶꦠꦶꦪꦁ​ꦏꦼꦏꦭꦶꦃ​ꦲꦶꦁ​ꦏꦁ​ꦏꦲꦼꦠꦼꦂ​ꦫꦏꦼꦤ꧀꧈​ꦤꦼꦝꦮꦺꦴꦤ꧀ꦠꦼꦤ꧀ꦲꦶꦁ​ꦱꦠꦸꦁ​ꦒꦶꦭ꧀ꦭꦶꦁ​ꦮꦤ꧀ꦢꦺ꧉​ꦏꦭꦱꦩꦤ꧀ꦠꦼꦤ꧀ꦏꦺꦴꦩꦸꦤꦶꦱ꧀ꦏꦼꦏꦭꦶꦃ​ꦮꦲꦸꦢꦶꦥꦸꦤ꧀ꦲꦸꦕꦸꦭ꧀ꦭꦶꦧ꧀ꦭꦼꦁ​ꦒꦸꦤꦶꦥꦸꦤ꧀꧈​ꦲꦤꦁ​ꦔꦶꦁ​ꦲꦸꦗꦸꦓꦸꦗꦸꦒ꧀ꦭꦗꦼꦁ​ꦲꦔꦽꦧꦠ꧀ꦭꦢꦶꦁ​ꦔꦶꦥꦸꦤ꧀ꦲꦶꦁ​ꦏꦁ​ꦒꦝꦃ​ꦮꦤ꧀ꦢꦺ꧈​ꦱꦲꦭꦗꦼꦁ​ꦲꦤꦼꦩ꧀ꦥꦸꦃ​ꦩꦶꦭꦶꦠꦺꦂ​ꦏꦭꦶꦃ​ꦮꦲꦸ꧉​ꦩꦶꦭꦶꦠꦺꦂ​ꦏꦭꦶꦃ​ꦥꦶꦱꦤ꧀ꦱꦩꦶꦤꦤ꧀ꦝꦁ​ꦠꦠꦸ꧈​ꦲꦶꦁ​ꦏꦁ​ꦱꦠꦸꦁ​ꦒꦭ꧀ꦲꦶꦁ​ꦠꦔꦤ꧀ꦤꦶꦥꦸꦤ꧀꧈​ꦱꦠꦸꦁ​ꦒꦭꦶꦥꦸꦤ꧀ꦮꦺꦴꦤ꧀ꦠꦼꦤ꧀ꦲꦶꦁ​ꦧꦁ​ꦏꦺꦏ꧀ꦏꦤ꧀ꦤꦶꦥꦸꦤ꧀꧈​ꦏꦺꦴꦩꦸꦤꦶꦱ꧀ꦮꦲꦸꦭꦗꦼꦁ​ꦥꦶꦤꦼꦗꦃ​ꦲꦤ꧀꧉​

꧋ꦩꦶꦠꦸꦫꦸꦠ꧀ꦥꦮꦂ​ꦠꦺꦴꦱ꧀ꦱꦶꦥꦸꦤ꧀ꦱꦼꦫꦠ꧀ꦏꦧꦂ​ A.I.D.​꧈​ꦎꦪꦺꦴꦲꦭꦶꦪꦱ꧀ꦄꦃ​ꦪ꧉​ꦲꦶꦁ​ꦏꦁ​ꦏꦊꦥꦠ꧀ꦠꦤ꧀ꦠꦸꦩꦸꦠ꧀ꦲꦢꦩꦼꦭ꧀ꦒꦺꦒꦺꦂ​ꦫꦤ꧀ꦏꦺꦴꦩꦸꦤꦶꦱ꧀ꦮꦺꦴꦤ꧀ꦠꦼꦤ꧀ꦲꦶꦁ​ꦠꦱꦶꦏ꧀ꦩꦭꦪꦃ​꧈​ꦢꦺꦤꦶꦁ​ꦥꦔꦢꦶꦭ꧀ꦭꦤ꧀ꦭꦤ꧀ꦢꦿꦢ꧀ꦲꦶꦁ​ꦠꦱꦶꦏ꧀ꦩꦭꦪꦃ​꧈​ꦏꦥꦠꦿꦥ꧀ꦥꦤ꧀ꦲꦸꦏꦸꦩ꧀ꦩꦤ꧀ꦏꦸꦚ꧀ꦗꦫꦭꦩꦶꦤꦶꦥꦸꦤ꧀꧇꧑꧓꧇​ꦠꦲꦸꦤ꧀꧉​

꧋ꦱꦏꦶꦁ​ꦱꦺꦫꦁ​ꦏꦮꦂ​ꦠꦺꦴꦱ꧀ꦱꦏꦼꦤ꧀:ꦥꦔꦢꦶꦭ꧀ꦭꦤ꧀ꦭꦤ꧀ꦢꦿꦢ꧀ꦲꦶꦁ​ꦔꦿꦶꦏ꧈​ꦏꦭꦠꦁ​ꦒꦭ꧀ꦏꦥꦶꦁ​꧇꧘꧇​ꦥꦺꦧꦿꦸꦮꦫꦶꦥꦸꦤꦶꦏ꧈​ꦔꦿꦩ꧀ꦥꦸꦁ​ꦔꦶꦥꦿꦏꦮꦶꦱ꧀ꦒꦺꦒꦺꦂ​ꦫꦤ꧀ꦏꦺꦴꦩꦸꦤꦶꦱ꧀ꦲꦶꦁ​ꦥꦩꦫꦪꦤ꧀꧉​ꦮꦸꦱꦤꦤꦶꦥꦸꦤ꧀:ꦝꦩꦶꦫꦶꦭꦤ꧀ꦲꦗꦶꦱꦠꦿꦏꦥꦠꦿꦥ꧀ꦥꦤ꧀ꦲꦸꦏꦸꦩ꧀ꦩꦤ꧀ꦏꦸꦚ꧀ꦗꦫꦭꦩꦶꦤꦶꦥꦸꦤ꧀꧇꧑꧕꧇​ꦠꦲꦸꦤ꧀꧈​ꦎꦩꦂ​꧈​ꦲꦗꦶꦝꦺꦴꦪꦺꦴꦃ​ꦭꦤ꧀ꦲꦗꦶꦢꦸꦭ꧀ꦱꦭꦩ꧀꧇꧑꧓꧇​ꦠꦲꦸꦤ꧀꧈​ꦭꦤ꧀ꦲꦗꦶꦄꦧꦸꦧꦏꦂ​꧇꧑꧒꧇​ꦠꦲꦸꦤ꧀꧉​ꦱꦢꦪꦮꦲꦸꦏꦤ꧀ꦛꦶꦏꦱꦸꦢꦏꦭꦶꦲꦤ꧀ꦱꦢꦔꦸꦤꦶꦥꦸꦤ꧀ꦢꦶꦥꦸꦤ꧀ꦠꦲꦤ꧀ꦮꦺꦴꦤ꧀ꦠꦼꦤ꧀ꦲꦶꦁ​ꦥꦏꦸꦚ꧀ꦗꦫꦤ꧀꧉​

Aneta ꦩꦂ​ꦠꦺꦴꦱ꧀ꦱꦏꦼꦤ꧀ꦱꦏꦶꦁ​ꦩꦏꦱꦂ​꧈​ꦧꦶꦭꦶꦃ​ꦲꦶꦁ​ꦏꦤ꧀ꦠꦺꦴꦂ​ꦫꦶꦥꦸꦤ꧀ꦠꦸꦮꦤ꧀ꦤꦺꦴꦠꦫꦶꦱ꧀ Pischel ꦲꦶꦁ​ꦄꦩ꧀ꦧꦺꦴꦤ꧀꧈​ꦏꦏꦶꦫꦁ​ꦔꦤ꧀ꦲꦂ​ꦠꦏꦛꦃ​ꦲꦶꦥꦸꦤ꧀ f 60.000.-,​​꧈​ꦲꦶꦁ​ꦒꦶꦃ​ꦥꦸꦤꦶꦏꦢꦸꦩꦸꦤꦸꦁ​ꦲꦂ​ꦠꦭꦺꦭꦁ​ꦔꦤ꧀꧉​ꦠꦸꦮꦤ꧀ꦤꦺꦴꦠꦫꦶꦱ꧀ꦮꦲꦸꦱꦩ꧀ꦥꦸꦤ꧀ꦲꦔꦏꦼꦤ꧀ꦤꦶꦱꦢꦪꦏꦊꦥꦠ꧀ꦠꦤ꧀ꦤꦶꦥꦸꦤ꧀꧉​

꧋ꦮꦺꦴꦤ꧀ꦠꦼꦤ꧀ꦥꦮꦂ​ꦠꦺꦴꦱ꧀ꦧꦶꦭꦶꦃ​ꦱꦊꦧꦼꦠ꧀ꦠꦶꦥꦸꦤ꧀ꦠꦲꦸꦤ꧀ꦥꦸꦤꦶꦏ꧈​ꦤꦒꦫꦶꦧꦝꦺꦮꦶꦮꦶꦠ꧀ꦪꦱꦧꦸꦮꦺꦤ꧀ꦠꦸꦩꦿꦥ꧀ꦠꦼꦠꦶꦪꦁ​ꦲꦶꦁ​ꦏꦁ​ꦕꦼꦏꦥ꧀ꦥꦔꦗꦂ​ꦫꦤ꧀ꦤꦶꦥꦸꦤ꧀꧈​ꦲꦢꦼꦒ꧀ꦒꦶꦁ​ꦧꦸꦮꦺꦤ꧀ꦮꦲꦸꦮꦺꦴꦤ꧀ꦠꦼꦤ꧀ꦲꦶꦁ​ꦱꦕꦼꦭꦏ꧀ꦏꦶꦁ​ꦧꦤ꧀ꦝꦸꦁ​꧉​ꦮꦿꦒꦢ꧀ꦢꦶꦥꦸꦤ꧀ꦏꦠꦏ꧀ꦱꦶꦂ​ꦮꦺꦴꦤ꧀ꦠꦼꦤ꧀ f 500.000.-. 


---=== Feuilleton ===---​

[Durma]

꧄ꦒꦗꦃꦮꦸꦭꦸꦁꦒꦸꦱ꧀ꦠꦶꦤꦺꦥꦶꦤꦥꦶꦫꦶꦁꦔꦤ꧀ ꦲꦺꦃꦥꦤ꧀ꦝꦺꦴꦒꦱꦶꦫꦺꦏ꧀ꦏꦶ ꦥꦫꦤ꧀ꦏꦪꦸꦤꦶꦫ ꦢꦺꦤꦺꦲꦔꦺꦕꦲꦺꦕ ꦏꦚ꧀ꦕꦤ꧀ꦠꦲꦏꦺꦃꦔꦼꦩꦱ꧀ꦱꦶ ꦠꦤ꧀ꦠꦸꦭꦸꦁꦪꦸꦢ ꦧꦪꦢꦺꦫꦤ꧀ꦠꦶꦲꦼꦤ꧀ꦠꦶꦁ

꧄ꦗꦪꦺꦁꦱꦫꦶꦩꦺꦱꦼꦩ꧀ꦱꦶꦒꦿꦤꦶꦠꦶꦃꦏꦸꦢ ꦒꦩ꧀ꦧꦶꦫꦥꦸꦤꦁꦢꦱꦶꦃ ꦩꦾꦁꦥꦫꦏꦢꦺꦪꦤ꧀ ꦥꦉꦁꦢꦺꦤ꧀ꦚꦠꦸꦩꦤ꧀ꦢꦁ ꦩꦶꦮꦃꦫꦢꦺꦤ꧀ꦮꦁꦱꦺꦁꦱꦫꦶ ꦲꦤꦶꦠꦶꦃꦏꦸꦢ ꦤꦤ꧀ꦢꦼꦂꦔꦩꦸꦏ꧀ꦫꦸꦩꦶꦪꦶꦤ꧀

꧄ꦏꦼꦧꦺꦴꦠꦫꦠꦺꦭꦤ꧀ꦏꦼꦧꦺꦴꦏꦤꦶꦒꦫ ꦉꦗꦱꦢꦠꦤ꧀ꦏꦫꦶ ꦩꦾꦁꦏꦼꦧꦺꦴꦏꦼꦤꦁꦔ ꦩꦾꦁꦕꦫꦁꦩꦤ꧀ꦝꦭꦶꦏ ꦭꦤ꧀ꦕꦫꦁꦤꦒꦧꦤ꧀ꦢꦺꦏ꧀ꦏꦶ ꦒꦾꦤ꧀ꦚꦠꦤ꧀ꦠꦼꦧꦃ ꦫꦸꦩꦼꦏ꧀ꦱꦺꦁꦏꦤꦤ꧀ꦏꦺꦫꦶ

꧄ꦱꦶꦫꦫꦁꦒꦤꦫꦤ꧀ꦠꦏꦩꦸꦁꦒꦺꦁꦔꦂꦱ ꦭꦤ꧀ꦏꦼꦧꦺꦴꦥꦤ꧀ꦝꦺꦴꦒꦺꦏ꧀ꦏꦶ ꦩꦕꦤ꧀ꦮꦸꦭꦸꦁꦱꦶꦫ ꦱꦩꦾꦤꦶꦤ꧀ꦝꦶꦲꦶꦮꦢꦾ ꦒꦗꦃꦮꦸꦭꦸꦁꦮꦸꦱ꧀ꦫꦸꦩꦶꦪꦶꦤ꧀ ꦲꦠꦶꦭꦂꦮꦢꦾ ꦩꦔꦩꦸꦏ꧀ꦔꦺꦴꦧꦿꦏ꧀ꦲꦧꦿꦶꦏ꧀

꧄ꦗꦪꦺꦁꦱꦫꦶꦏꦂꦱꦚꦩꦔꦤ꧀ꦠꦼꦥ꧀ꦪꦸꦢ ꦱꦩ꧀ꦥꦸꦤ꧀ꦠꦼꦩ꧀ꦥꦸꦃꦏꦁꦧꦫꦶꦱ꧀ ꦫꦩꦺꦥꦸꦤꦁꦪꦸꦢ ꦥꦁꦒꦶꦃꦥꦝꦥꦿꦮꦶꦫ ꦠꦤ꧀ꦲꦤꦏꦁꦔꦸꦕꦥ꧀ꦲꦗꦿꦶꦃ ꦱꦸꦫꦏ꧀ꦒꦸꦩꦼꦫꦃ ꦏꦢꦾꦏꦉꦔꦺꦁꦭꦔꦶꦠ꧀

꧄ꦢꦠꦤ꧀ꦢꦔꦸꦮꦻꦴꦢꦺꦤꦶꦫꦲꦪꦸꦢ ꦱꦏꦶꦁꦫꦩꦺꦤ꧀ꦤꦶꦁꦗꦸꦫꦶꦠ꧀ ꦮꦁꦏꦺꦱꦸꦁꦱꦸꦤ꧀ꦠꦸꦩ꧀ꦥꦁ ꦠꦶꦤꦺꦴꦤ꧀ꦲꦮꦼꦮꦸꦏꦶꦫꦤ꧀ ꦢꦶꦥꦠꦶꦩꦠꦲꦸꦤ꧀ꦩꦠꦶ ꦲꦼꦤ꧀ꦝꦱ꧀ꦱꦺꦥꦼꦕꦃ ꦫꦁꦒꦲꦶꦁꦏꦁꦩꦼꦗꦃꦲꦶ

꧄ꦄꦢꦶꦥꦠꦶꦲꦶꦁꦧꦭꦶꦠꦂꦱꦩ꧀ꦥꦸꦤ꧀ꦥꦼꦗꦃ ꦢꦶꦥꦠꦶꦱꦲꦺꦴꦱꦿꦒꦶ ꦩꦸꦂꦢꦚꦏꦲꦶꦫꦱ꧀ ꦢꦶꦥꦠꦶꦥꦗꦁꦥꦼꦗꦃ ꦒꦗꦃꦮꦸꦭꦸꦁꦏꦁꦩꦠꦺꦤ꧀ꦤꦶ ꦒꦼꦩ꧀ꦥꦁꦱꦸꦃꦱꦶꦂꦤ ꦲꦶꦁꦏꦁꦥꦫꦢꦶꦥꦠꦶ

꧄ꦄꦢꦶꦥꦠꦶꦲꦶꦁꦥꦼꦁꦒꦶꦁꦱꦩ꧀ꦥꦸꦤ꧀ꦏꦧꦤ꧀ꦢ ꦲꦶꦁꦭꦱꦼꦩ꧀ꦄꦢꦶꦥꦠꦶ ꦲꦥꦶꦲꦥꦶꦭꦺꦤ ꦲꦩꦺꦴꦂꦲꦶꦁꦩꦪꦶꦠ꧀ꦏꦛꦃ ꦏꦼꦧꦺꦴꦥꦊꦤ꧀ꦛꦸꦩꦫꦤ꧀ꦤꦶ ꦱꦩ꧀ꦥꦸꦤ꧀ꦧꦶꦤꦤ꧀ꦢ ꦲꦶꦁꦭꦱꦼꦩ꧀ꦄꦢꦶꦥꦠꦶ

꧄ꦱꦿꦶꦩꦒꦸꦮꦭꦸꦩꦪꦸꦲꦠꦶꦭꦂꦧꦭ ꦩꦏ꧀ꦱꦶꦃꦲꦤꦶꦠꦶꦃꦲꦺꦱ꧀ꦛꦶ ꦗꦪꦺꦁꦱꦫꦶꦩꦶꦪꦠ꧀ ꦱꦶꦒꦿꦔꦿꦥ꧀ꦏꦼꦤ꧀ꦠꦸꦫꦁꦒ ꦱꦁꦤꦠꦥꦶꦤꦼꦒꦠ꧀ꦔꦂꦱꦶ ꦢꦺꦗꦪꦺꦁꦱꦼꦏꦂ ꦤꦫꦶꦏ꧀ꦱꦫꦩ꧀ꦥꦁꦲꦒ꧀ꦭꦶꦱ꧀

꧄ꦮꦤ꧀ꦠꦶꦮꦤ꧀ꦠꦶꦱꦶꦤꦫꦩ꧀ꦥꦁꦢꦠꦤ꧀ꦏꦼꦤ ꦏꦭꦤꦗꦪꦺꦁꦱꦫꦶ ꦱꦁꦤꦠꦺꦁꦩꦒꦸꦮ ꦕꦶꦤꦤ꧀ꦝꦏ꧀ꦩꦸꦂꦢꦤꦶꦫ ꦗꦸꦩꦼꦤꦼꦁꦭꦸꦲꦸꦂꦫꦶꦁꦲꦺꦱ꧀ꦛꦶ ꦄꦚ꧀ꦗꦪꦺꦁꦱꦼꦏꦂ ꦱꦶꦫꦱꦿꦶꦤꦫꦥꦠꦶ

꧄ꦲꦶꦁꦩꦒꦸꦮꦮꦸꦱ꧀ꦥꦶꦤꦚ꧀ꦕꦱ꧀ꦩꦸꦂꦢꦤꦶꦫ ꦱꦸꦫꦏ꧀ꦒꦸꦩꦸꦫꦸꦃꦲꦠꦿꦶ ꦮꦸꦱ꧀ꦒꦼꦩ꧀ꦥꦁꦱꦸꦃꦱꦶꦂꦤ ꦮꦢꦾꦤꦺꦥꦿꦢꦶꦥꦠꦾ ꦭꦸꦩꦪꦸꦱꦶꦱꦤꦶꦁꦥꦠꦶ ꦱꦩꦶꦱꦱꦫꦤ꧀ ꦏꦸꦛꦤꦺꦏꦁꦢꦺꦤ꧀ꦲꦸꦁꦱꦶ

꧄ꦮꦺꦴꦁꦏꦗꦪꦺꦁꦱꦫꦺꦤ꧀ꦥꦿꦱꦩꦾꦧꦼꦧꦤ꧀ꦝꦁ ꦲꦺꦤ꧀ꦝꦺꦥꦼꦝꦁꦭꦤ꧀ꦠꦩ꧀ꦱꦶꦂ ꦒꦩꦼꦭꦤ꧀ꦠꦶꦤꦼꦩ꧀ꦧꦁ ꦠꦼꦔꦫꦩꦼꦤꦁꦲꦥꦿꦁ ꦒꦩ꧀ꦧꦶꦫꦏꦁꦥꦸꦤꦁꦢꦱꦶꦃ ꦪꦠꦔꦤ꧀ꦢꦶꦏ ꦏꦭꦤꦗꦪꦺꦁꦱꦫꦶ

꧄ꦏꦏꦁꦫꦁꦒꦤꦫꦤ꧀ꦠꦏꦭꦃꦩꦺꦤ꧀ꦠꦫ ꦏꦧꦺꦃꦏꦢꦁꦔꦶꦫꦺꦏꦶ ꦭꦃꦱꦶꦫꦧꦼꦏ꧀ꦠꦲ ꦧꦸꦫꦸꦤꦼꦤ꧀ꦩꦸꦁꦱꦸꦲꦶꦫ ꦧꦺꦴꦪꦺꦴꦁꦔꦼꦤ꧀ꦏꦁꦲꦤꦏ꧀ꦫꦧꦶ ꦪꦺꦤ꧀ꦲꦤꦧꦁꦒ ꦮꦱꦶꦱꦏ꧀ꦤꦢꦺꦤ꧀ꦩꦠꦶ

꧄ꦱꦶꦫꦫꦁꦒꦤꦫꦤ꧀ꦠꦏꦤꦸꦭꦾꦩꦺꦤ꧀ꦠꦂ ꦧꦸꦝꦭ꧀ꦱꦏꦢꦁꦤꦺꦏ꧀ꦏꦶ ꦲꦶꦁꦔꦶꦫꦶꦁꦲꦶꦁꦧꦭ ꦪꦠꦱꦿꦶꦤꦫꦤꦠ ꦲꦶꦁꦢꦲꦲꦶꦁꦏꦁꦮꦶꦤꦂꦤꦶ ꦩꦸꦤ꧀ꦢꦸꦂꦩꦿꦶꦁꦥꦸꦫ ꦭꦶꦂꦝꦁꦝꦁꦏꦁꦲꦸꦩꦶꦂꦫꦶꦁ꧉​

[Dhandhanggula]

꧄ꦲꦼꦤ꧀ꦠꦾꦂꦱꦤꦶꦫꦱꦿꦶꦤꦫꦥꦠꦶ ꦢꦺꦤꦺꦱꦿꦪꦤꦺꦩꦼꦤꦁꦲꦪꦸꦢ ꦏꦭꦤꦗꦪꦺꦁꦱꦫꦶꦤꦺ ꦠꦤ꧀ꦏꦮꦂꦤꦲꦶꦁꦲꦼꦤꦸ ꦭꦩ꧀ꦥꦃꦲꦶꦫꦤꦠꦺꦁꦏꦝꦶꦫꦶ ꦲꦶꦁꦲꦭꦸꦤ꧀ꦲꦭꦸꦤ꧀ꦥꦿꦥ꧀ꦠ ꦒꦩꦼꦭꦤ꧀ꦒꦸꦩꦸꦫꦸꦃ ꦮꦢꦾꦭꦶꦠ꧀ꦱꦩꦾꦒꦩ꧀ꦧꦶꦫ ꦏꦁꦢꦺꦤ꧀ꦲꦸꦕꦥ꧀ꦏꦭꦤꦗꦪꦺꦔꦶꦁꦱꦫꦶ ꦱꦩꦾꦢꦺꦤ꧀ꦲꦊꦩ꧀ꦧꦤ

꧄ꦏꦮꦂꦤꦲꦏꦸꦢꦗꦪꦺꦁꦱꦫꦶ ꦱꦶꦒꦿꦏꦺꦴꦤ꧀ꦢꦸꦂꦭꦤ꧀ꦱꦮꦢꦾꦤꦶꦫ ꦲꦠꦿꦶꦒꦸꦩꦸꦫꦸꦃꦱ꧀ꦮꦫꦤꦺ ꦲꦶꦁꦠꦩ꧀ꦧꦏ꧀ꦧꦪꦫꦮꦸꦃ ꦱꦩ꧀ꦥꦸꦤ꧀ꦊꦁꦒꦃꦭꦤ꧀ꦲꦶꦁꦏꦁꦫꦪꦶ ꦏꦠꦿꦶꦩꦸꦁꦒꦺꦁꦲꦶꦁꦔꦂꦱ: ꦤꦶꦫꦱꦁꦲꦧꦒꦸꦱ꧀ ꦲꦶꦁꦗꦮꦶꦲꦸꦩꦾꦁꦒꦸꦩꦼꦫꦃ ꦲꦶꦁꦏꦁꦮꦢꦾꦉꦫꦮꦠ꧀ꦒꦼꦒꦩ꧀ꦩꦤ꧀ꦱꦩꦶ ꦠꦸꦩ꧀ꦧꦏ꧀ꦠꦸꦭꦸꦥ꧀ꦩꦾꦁꦥꦼꦝꦁ

꧄ꦠꦽꦚꦸꦃꦲꦶꦁꦠꦾꦱ꧀ꦏꦸꦢꦗꦪꦺꦁꦱꦫꦶ ꦏꦱꦧꦼꦠ꧀ꦲꦶꦁꦲꦱ꧀ꦩꦫꦠꦸꦫꦶꦢ ꦤꦶꦧꦲꦶꦁꦥꦒꦸꦭꦶꦁꦔꦤꦺ ꦲꦶꦁꦏꦁꦥꦤꦺꦴꦤ꧀ꦱꦸꦩꦥꦸꦠ꧀ ꦥꦤ꧀ꦏꦤ꧀ꦠꦏꦲꦶꦁꦠꦶꦭꦩ꧀ꦮꦔꦶ ꦲꦚ꧀ꦗꦿꦶꦠ꧀ꦏꦺꦤ꧀ꦢꦪꦥꦿꦤ ꦭꦮꦤ꧀ꦕꦤ꧀ꦢꦿꦱꦤ꧀ꦠꦸꦤ꧀ ꦩꦶꦮꦃꦢꦺꦮꦶꦤꦮꦔ꧀ꦮꦸꦭꦤ꧀ ꦒꦂꦮꦏꦠꦿꦶꦲꦥꦤ꧀ꦱꦩꦾꦲꦤꦸꦁꦏꦼꦩ꧀ꦩꦶ ꦥꦫꦥꦸꦠꦿꦶꦱꦢꦪ

꧄ꦱꦩꦾꦲꦚ꧀ꦗꦿꦶꦠ꧀ꦱꦒꦸꦁꦥꦫꦩꦤꦶꦱ꧀ ꦒꦸꦩꦼꦂꦏꦁꦠꦔꦶꦱ꧀ꦲꦶꦁꦠꦩ꧀ꦧꦏ꧀ꦧꦪ ꦮꦸꦱ꧀ꦏꦠꦸꦂꦲꦶꦁꦤꦠꦩꦁꦏꦺ ꦪꦺꦤ꧀ꦗꦪꦺꦁꦱꦫꦶꦏꦤ꧀ꦠꦸ ꦱꦶꦒꦿꦠꦼꦝꦏ꧀ꦤꦠꦺꦁꦏꦝꦶꦫꦶ ꦥꦿꦩꦺꦱ꧀ꦮꦫꦶꦱꦢꦪ ꦲꦸꦩꦶꦂꦫꦶꦁꦱꦁꦥꦿꦧꦸ ꦱꦱꦁꦏꦤꦶꦁꦫꦠ꧀ꦧꦶꦤꦼꦏ꧀ꦠ ꦮꦸꦏꦶꦂꦱꦫꦶꦥꦭꦧꦸꦲꦤ꧀ꦢꦠꦤ꧀ꦏꦫꦶ ꦠꦩꦶꦲꦺꦴꦪꦶꦩꦶꦤ꧀ꦢꦏ

꧄ꦗꦪꦺꦁꦱꦫꦶꦫꦶꦤꦸꦧꦸꦁꦥꦿꦫꦧꦶ ꦱꦶꦒꦿꦫꦮꦸꦃꦱꦁꦤꦠꦲꦶꦁꦢꦲ ꦲꦊꦁꦒꦃꦩꦸꦁꦒꦺꦁꦲꦸꦭꦺꦴꦤꦺ ꦲꦔꦤ꧀ꦢꦶꦏꦱꦁꦥꦿꦧꦸ: ꦲꦠ꧀ꦩꦗꦺꦁꦱꦸꦤ꧀ꦏꦶꦗꦪꦺꦁꦱꦫꦶ ꦧꦪꦲꦤꦤ꧀ꦝꦁꦧꦿꦤ ꦩꦻꦴꦢꦸꦏ꧀ꦲꦥꦸꦥꦸꦃ ꦢꦪꦥꦿꦤꦲꦠꦸꦂꦱꦼꦩ꧀ꦧꦃ ꦠꦤ꧀ꦏꦕꦸꦂꦤꦤ꧀ꦥꦸꦠꦿꦥꦢꦸꦏꦢꦺꦮꦗꦶ ꦢꦸꦏ꧀ꦩꦁꦱꦃꦔꦢꦶꦭꦒ

꧄ꦱꦫꦮꦸꦃꦲꦶꦥꦸꦤ꧀ꦲꦩꦔꦸꦤ꧀ꦗꦸꦫꦶꦠ꧀ ꦠꦤ꧀ꦥꦏꦫꦤꦤꦶꦧꦏꦤ꧀ꦠꦏ ꦢꦔꦸꦠꦤ꧀ꦲꦔ꧀ꦭꦶꦭꦶꦂꦩꦁꦏꦺ ꦱꦼꦏꦂꦠꦗꦶꦲꦤ꧀ꦢꦸꦭꦸ ꦩꦿꦶꦁꦏꦭꦤꦄꦚ꧀ꦗꦪꦺꦁꦱꦫꦶ ꦱꦁꦢꦾꦃꦲꦔꦂꦠꦶꦏꦺꦁꦠꦾꦱ꧀ ꦱꦸꦤ꧀ꦮꦧꦫꦺꦁꦏꦭ꧀ꦧꦸ ꦮꦺꦴꦁꦲꦶꦏꦶꦏꦂꦪꦲꦸꦥꦪ ꦲꦥꦶꦏꦤ꧀ꦠꦸꦢꦺꦤꦺꦕꦃꦪꦤꦺꦲꦧꦼꦕꦶꦏ꧀ ꦏꦂꦪꦱꦤ꧀ꦢꦶꦲꦭꦫ

꧄ꦪꦺꦤ꧀ꦲꦪ꧀ꦮꦠꦏꦸꦠꦩꦿꦶꦁꦫꦩꦗꦶ ꦲꦶꦁꦱꦸꦤ꧀ꦩꦸꦭꦶꦃꦩꦫꦶꦁꦢꦊꦩ꧀ꦥꦸꦫ ꦠꦤ꧀ꦱꦸꦢꦶꦢꦼꦊꦁꦫꦸꦥꦤꦺ ꦥꦤ꧀ꦝꦺꦴꦒꦲꦮꦺꦴꦠ꧀ꦱꦤ꧀ꦠꦸꦤ꧀ ꦩꦠꦸꦂꦝꦠꦼꦁꦤꦠꦺꦁꦏꦝꦶꦫꦶ ꦭꦁꦏꦸꦁꦩꦫꦱ꧀ꦲꦶꦁꦢꦿꦶꦪ ꦲꦧ꧀ꦢꦶꦱꦁꦲꦥꦿꦧꦸ ꦥꦸꦠꦿꦥꦢꦸꦏꦱꦁꦤꦠ ꦗꦪꦺꦁꦱꦫꦶꦠꦸꦫꦸꦤ꧀ꦠꦸꦩꦸꦫꦸꦤ꧀ꦲꦶꦁꦔꦸꦤꦶ ꦏꦁꦲꦺꦪꦁꦝꦠꦼꦁꦫꦩ

꧄ꦪꦺꦤ꧀ꦲꦩꦔꦸꦤ꧀ꦭꦒꦗꦪꦺꦁꦗꦸꦫꦶꦠ꧀ ꦢꦠꦤ꧀ꦮꦺꦴꦤ꧀ꦠꦼꦤ꧀ꦧꦿꦗꦏꦁꦠꦸꦩꦩ ꦪꦺꦤ꧀ꦱꦩ꧀ꦥꦸꦤ꧀ꦩꦸꦤ꧀ꦢꦸꦂꦪꦸꦢꦤꦺ ꦏꦤ꧀ꦠꦏꦭꦗꦼꦁꦭꦩ꧀ꦥꦸꦱ꧀ ꦏꦸꦩꦼꦚꦸꦠ꧀ꦠꦾꦱꦶꦫꦤꦽꦥꦠꦶ ꦮꦱꦤꦲꦔꦤ꧀ꦢꦶꦏ: ꦔ꧀ꦭꦶꦭꦶꦂꦫꦱꦸꦠꦺꦁꦱꦸꦤ꧀ ꦲꦶꦁꦱꦸꦤ꧀ꦥꦁꦒꦶꦃꦲꦏꦼꦤ꧀ꦭꦮꦤ꧀ ꦲꦫꦶꦤꦶꦫꦤꦶꦤꦶꦒꦭꦸꦃꦥꦝꦩꦁꦏꦶꦤ꧀ ꦥꦤ꧀ꦮꦸꦱ꧀ꦥꦿꦠꦶꦒ꧀ꦚꦤꦶꦔ꧀ꦮꦁ

꧄ꦱꦶꦫꦪꦺꦤ꧀ꦚꦶꦂꦤꦏ꧀ꦏꦼꦤ꧀ꦩꦸꦁꦱꦸꦃꦩꦩꦶ ꦤꦶꦤꦶꦥꦸꦠꦿꦶꦱꦸꦤ꧀ꦏꦂꦪꦒꦚ꧀ꦗꦂꦫꦤ꧀ ꦥꦤ꧀ꦮꦸꦱ꧀ꦧꦼꦒ꧀ꦗꦤꦶꦫꦩꦁꦏꦺ ꦱꦸꦤ꧀ꦠꦼꦝꦲꦶꦁꦢꦺꦮꦒꦸꦁ ꦭꦃꦩꦸꦭꦾꦲꦏꦶꦗꦪꦺꦁꦱꦫꦶ ꦩꦸꦏ꧀ꦠꦶꦪꦮꦶꦧꦮꦲ ꦤꦺꦁꦢꦲꦱꦸꦠꦺꦁꦱꦸꦤ꧀ ꦲꦶꦁꦱꦸꦤ꧀ꦧꦼꦒꦮꦤ꧀ꦏꦺꦮꦭ ꦠꦼꦏꦭꦶꦪꦼꦥ꧀ꦱꦺꦴꦠꦾꦤꦶꦫꦗꦪꦺꦁꦱꦫꦶ ꦩꦺꦱꦼꦩ꧀ꦏꦺꦤ꧀ꦢꦪꦥꦿꦤ

꧄ꦲꦶꦔꦺꦴꦪꦺꦴꦒ꧀ꦫꦧꦶꦤꦺꦱꦂꦪꦲꦤꦔꦶꦱ꧀ ꦭꦃꦠꦥꦔꦺꦫꦤ꧀ꦥꦶꦝꦔꦼꦠ꧀ꦠꦼꦤ ꦱꦿꦶꦤꦫꦺꦤ꧀ꦢꦿꦲꦤ꧀ꦢꦶꦏꦤꦺ ꦤꦩ꧀ꦧꦸꦠ꧀ꦠꦺꦴꦪꦲꦶꦁꦱꦁꦏꦸ ꦱꦶꦤꦺꦴꦠꦾꦤꦤ꧀ꦄꦚ꧀ꦗꦪꦺꦁꦱꦫꦶ ꦝꦸꦩꦠꦼꦁꦲꦶꦁꦏꦁꦒꦂꦮ ꦮꦸꦔꦸꦥꦸꦔꦸꦤ꧀ꦥꦸꦔꦸꦤ꧀ ꦩꦶꦪꦂꦱꦤ꧀ꦢꦶꦏꦤꦶꦁꦤꦠ ꦠꦼꦏꦱꦸꦩꦿꦃꦱꦫꦶꦫꦤꦺꦗꦪꦺꦁꦱꦫꦶ ꦲꦔ꧀ꦭꦶꦭꦶꦂꦱꦶꦒꦿꦊꦁꦒꦃ꧉​

(ꦧꦝꦺꦏꦱ


꧋ꦥꦮꦂꦠꦺꦴꦱ꧀ꦱꦏꦶꦁꦄꦢ꧀ꦩꦶꦤꦶꦱ꧀ꦠꦿꦱꦶ꧉​​

ꦮꦶꦮꦶꦠ꧀ꦠꦁꦒꦭ꧀꧇꧕꧇​ꦢꦸꦩꦸꦒꦶ꧇꧑꧐꧇​ꦮꦸꦭꦤ꧀ꦗꦤꦸꦮꦫꦶꦥꦸꦤꦶꦏ꧈​ꦲꦢ꧀ꦩꦶꦤꦶꦱ꧀ꦠꦿꦱꦶꦱꦩ꧀ꦥꦸꦤ꧀ꦠꦩ꧀ꦥꦶꦲꦂꦠꦱꦏꦶꦁꦥꦫꦥꦿꦶꦪꦤ꧀ꦠꦸꦤ꧀ꦭꦁꦒꦤ꧀ꦤꦤ꧀ꦏꦗꦮꦺꦤ꧀ꦲꦶꦁꦏꦁꦤꦺꦴꦩꦼꦂꦫꦶꦥꦸꦤ꧀ꦏꦱꦼꦧꦸꦠ꧀ꦲꦶꦁꦔꦤ꧀ꦝꦥ꧀ꦥꦸꦤꦶꦏ꧉​ꦱꦸꦩꦼꦉꦥ꧀ꦥꦩ꧀ꦧꦪꦂꦫꦶꦁꦭꦁꦒꦤ꧀ꦤꦤ꧀ꦠꦸꦩꦿꦥ꧀ꦏ꧀ꦮꦂꦠꦭ꧀ꦏ꧀ꦮꦂꦠꦭ꧀ꦲꦶꦁꦏꦁꦏꦥꦿꦠꦺꦭꦏ꧀ꦏꦏꦼꦤ꧀ꦱꦮꦶꦁꦏꦶꦁꦔꦶꦁꦲꦂꦠꦮꦲꦸ꧉​

ꦧꦺꦴꦠꦼꦤ꧀ꦱꦤꦺꦱ꧀ꦲꦢ꧀ꦩꦶꦤꦶꦱ꧀ꦠꦿꦱꦶꦲꦩꦸꦁꦔꦠꦸꦂꦫꦏꦼꦤ꧀ꦒꦼꦁꦔꦶꦁꦥꦤꦸꦮꦸꦤ꧀꧉​

ꦠꦏ꧀ꦱꦶꦃꦮꦺꦴꦤ꧀ꦠꦼꦤ꧀ꦱꦩ꧀ꦧꦼꦠ꧀ꦠꦶꦥꦸꦤ꧀꧉​ 


